recursal/SuperWikiNEXT-32B huggingface dataset:
**東谷小雪**係日本動漫作品《Keroro軍曹》裏面Dororo兵長嘅主人。佢係一名女忍者。而家係吉祥學園中學部嘅2年A組生日向夏美嘅好朋友。「小雪」呢個名係由忍者時代嘅朋友，自稱係小雪寄名阿媽嘅「骸」所改。當時，天上有好靚嘅雪花徐徐飄落，故此改名「小雪」。

動畫配音
----

* 日本：廣橋涼
* 香港：曾秀清（無綫翡翠台版）

外表同埋服裝
------

小雪出場嗰陣多數着忍者衫，瞳孔係藍綠色。頭髮深綠，用紅色絲帶綁成馬尾（動畫版同漫畫版所綁嘅位置唔同，不過動畫版由第五部開始改返同原作一樣），亦有普通嘅便服。動畫首次登場嘅便服係冇袖嘅夏裝。其後着過嘅便服亦有長袖同埋冇袖。返學着水手裝（離開忍村時由骸得到），共夏季同冬季兩款。泳裝有同學校訂製同埋個人款式，一共3款。

性格
--

十分活潑好動嘅少女，但亦有容易被影響嘅一面。例如響動畫版第56集上半部因為睇咗以友誼為主題嘅電影而受感動，竟然搵夏美以網球形式對決；第88集為咗能幫助唱歌而感到喜悅（另外三人：夏美、桃華、摩亞就好困惑）。喺第115集上半部更因希望同友人一齊表現，過於喜悅而無意使出忍術。擅於交朋友，認為與其要人哋當自己係朋友，不如自己先當人哋做朋友。

因為長時間響忍村生活，所以對城市唔係咁了解。例如動畫版111集上半部攞出古怪嘅嘢食做點心，令夏美好吃驚；66集下半部喺餐廳上有敏感嘅意識而掟忍者飛鏢（手裏劍）。唔知道列車（電車）上嘅禮儀，曾經以為放行李嘅網架係坐位。而對於「普通」都有自己嘅一套見解。

生活
--

忍野村
同忍者村中的骸同埋時雨係好朋友，前者係同小雪改名嘅寄名阿媽，後者係貌似鍾意小雪嘅前輩。細個會同佢哋一齊修煉忍術。有一日喺捉動物用嘅圈套上發現咗Dororo，重誤以為佢係河童。

其後離開忍村，以轉學嘅方式進入吉祥學園。

城市
而家同Dororo一齊保護地球唔受外星人侵略。同Keroro小隊關係友好，屢次幫助Keroro小隊。住喺一間水車小房度。

以轉學形式入吉祥學園，亦同夏美、五月、彌生等人成為好朋友。校服同其他學生唔同。

交友關係
----

小雪冇同任何角色有不良嘅關係，大多數係朋友。不過佢同以下人物嘅關係就比較突出：

Dororo兵長
Dororo兵長係小雪嘅夥伴，決心同小雪保衛地球。動畫版同小雪一齊住喺水車小屋，漫畫版同小雪一齊住喺日向家旁邊。

日向夏美
關係好好嘅朋友。小雪初開學嘅時候，坐位被編到夏美嘅左邊，五月同埋彌生嘅前面。運動方面小雪同夏美嘅能力不相伯仲。當2A班同2B班有體育比賽嘅時候，兩人會合作，以團結力量戰勝2B班。

Giroro伍長
Giroro伍長認為小同與夏美關係太過友好，所以好妒忌，會監視小雪嘅行動。不過喺動畫版119集上半部，亦稍微睇到兩人之間微妙嘅友情。

西澤桃華
朋友關係，會互相幫助。雖然小雪曾經響動畫34話為咗可以同夏美一齊去溫泉旅行而同桃華展開激鬥，但亦試過幫桃華奪取畫咗桃華細個個樣嘅畫。

北城睦實
朋友關係。喺239集上半部，佢同小雪曾經一齊揾生日禮物送畀夏美（生日禮物不明），但係俾夏美喺街上撞到正而誤會佢哋兩個有戀愛關係。

日向秋奈
小雪同日向秋奈（冬樹同埋夏美嘅阿嫲）第一次見面係動畫版91集下半部。日向秋奈畀自世冇雙親嘅小雪一種親切嘅感覺，所以兩個人非常友好。

時雨
小雪兒時嘅忍者朋友，喺動畫209集第一次出場。小雪曾經加入由佢主辦嘅組織（SIP），但因為掛住朋友而離開。

骸
小雪兒時嘅忍者朋友，喺動畫98集第一次出場。小雪自細同佢一齊練忍術。

小雪嘅稱呼一覽
-------

| 名 | 叫小雪嘅稱呼 | 俾小雪叫嘅稱呼 |
| --- | --- | --- |
| Keroro | 小雪大人 | Dororo的朋友／Keroro |
| Giroro | 東谷小雪 | Giroro |
| Dororo | 小雪大人 | Dororo |
| Kururu | 東谷小雪 | Kururu |
| 日向冬樹 | 東谷學姊 | 冬樹 |
| 日向夏美 | 小雪 | 夏美 |
| 日向秋 | 小雪 | （不詳） |
| 西澤桃華 | 小雪 | 桃華 |
| 北城睦實 | 小雪 | 睦實學長／623 |
| 安哥爾．摩亞 | 小雪 | 摩亞 |
| 日向秋奈 | 小雪 | 外婆 |
| 時雨 | 小雪 | 時雨 |
| 骸 | 小雪 | 骸 |

能力
--

喺運動方面，作為忍者嘅小雪有相當驚人嘅運動天賦，同夏美不相伯仲，有啲方面甚至勁過夏美（例如柔軟體操），而網球同埋羽毛毽等就勢均力敵。而小雪嘅忍術，名稱大多以「小雪忍法」開頭。善用化裝策略，曾經響漫畫版第70集成功假扮桃華嘅外形同埋聲線，雖然最後俾桃華發現咗，但桃華本人都話小雪唔能夠輕視。嗅覺都好靈敏，曾經成功以嗅覺破解Kururu嘅發明品。

小雪嘅語文能力好好，睇得明古文。但係欠缺日本嘅傳統知識。

小雪會整外表古怪嘅飯團。有時好好食（動畫70集），有時就好硬（動畫96集）。

角色扮演
----

彼得潘
動畫版第29集上半部，同夏美幫戲劇小組扮演嘅角色。同死板嘅夏美不同，非常快樂活潑，對彼得潘嚟講請小雪係一個幾適合嘅演員。
豹女
動畫版第86集下半部，小雪佢哋俾Keroro夾硬拉去做劇嗰陣扮演嘅角色。俾KERORO所寫嘅劇本操控，同Dororo展開激鬥。
雉雞
動畫版第87集下半部，響愛麗絲夢遊仙境嘅故事扮演嘅角色。
刺客
動畫版第182集上半部，喺Keroro嘅夢裏面出場，同平時忍者衫造型唔同。同Dororo一起，以Keroro同埋Giroro手持嘅寶物為目標。
公主
響《Keroro軍曹大電影2 決戰水着魔女》裏面Keroro所召開嘅公主競賽小雪嘅造型。基本上係比平時嘅忍者衫更華麗嘅造型。
雪乃進
keroro戰國篇嘅角色，動畫249集出場。外表同小雪好似。

參考
--

1. ↑  漫畫第1至15冊，第1至135話。
2. ↑  東谷小雪的圖片集
3. ↑  〈《Keroro超劇場版2 深海的公主》官方網站〉. 原著喺2008年12月26號歸檔. 喺2008年12月24號搵到.
**南寧普通話**，又叫做「**南普**」，好多南寧人都講噉嘅話。佢係廣西嘅一種普通話變體。從1997年開始，南寧市借助行政手段大規模推廣普通話，然後南寧就有好多人喺公共場所講普通話啦。佢係南寧本地三種話（之一）——南寧白話（即係粵語嘅南寧方言）、南寧壯話同埋南寧平話同普通話嘅融合體，南寧特色非常之重。

學術界都冇人將南寧普通話睇成一種獨立嘅漢語方言，南寧普通話淨係普通話嘅地方變體。

南寧普通話可以分為三種：「夾白」（又叫「夾粵」）、「夾壯」、「夾平」。但係因為平話同白話、壯話都有相似之處，而且講平話嘅人都唔算得好多，所以「夾平」噉嘅講法好少人知。

「夾白」
----

講「夾白」嘅人大多以白話為母語，但亦有人係因為受到白話影響至講出「夾白」普通話嘅。

### 語音特點

1. 啲北方佬嘅捲舌音、兒化音基本上冇人講。
2. 部分聲韻母同白話相同。
3. 音高同白話嘅相似，冇輕聲，而且有啲字會發成入聲。

### 詞彙特點

根據語音對應規律，部分白話詞彙會轉成普通話發音直接講出嚟。

### 語法特點

語法同白話相似，狀語後置。亦有白話嘅其他好多語法特點。

### 示例

| 南寧普通話 | 南寧普通話讀音（漢語拼音） | 標準普通話 | 白話 |
| --- | --- | --- | --- |
| 踎下來 | mōu xià lái | 蹲下來 | 踎低 |
| 勁得屄魂 | gǐng dé hēi wén | 好厲害 | 勁得屄魂 |
| 你痴啊 | nǐ qī à | 你傻啊 | 你痴啊 |
| 搏懵 | bó mǒng | 占便宜 | 搏懵 |
| 癲佬 | diān lǎo | 神經病 | 癲佬 |
| 他是個癲佬 | tā sì gè diān lǎo | 他是個神經病 | 佢係隻癲佬 |
| 你讓我走先，得不得？ | nǐ yàng ngǒ zǒu xiān，dé bù dé？ | 你讓我先走，行不行？ | 你畀我行先，得唔得？ |
| 雞公 | jī gōng | 公雞 | 雞公 |
| 好激 | hǎo gīk | 很生氣 | 好激 |

「夾壯」
----

大多數「夾壯」嘅人都講北部壯話（北壯），壯話語音對佢哋影響至大。至於詞彙同語法呢，影響就唔算得幾大啦。

### 示例

| 南寧普通話 | 南寧普通話讀音（漢語拼音） | 標準普通話讀音（漢語拼音） |
| --- | --- | --- |
| 水槽 | suǐ sáo | shuǐ cáo |
| 天地 | diān dì | tiān dì |
| 開車 | gāi sē | kāi chē |

文字
--

「夾壯」嘅南寧普通話一般淨受到壯話語音同語法影響，呢種南寧普通話通常冇特殊文字。

「夾白」嘅南寧普通話有啲詞嚟自白話，所以啲詞就要用粵語漢字寫出。但係其實呢，好多人都鍾意用普通話中讀音相同嘅字替代粵語漢字。比如話「痴屄/屄」（「神經病」之意），好多人會根據佢喺南普中嘅讀音qīhēi寫成「七嘿」、「七黑」、「7嘿」或者「7黑」。好多外地人（包括廣東人）都不知所云。噉嘅原因可能有：講南普嘅人教育程度比較低，因為有文化嘅南寧人好多都睇唔起南普；學校根本就冇白話同壯話教學，普通人唔瞭解自己嘅語言；重有其它好多好多原因，總之一言難盡。

社會地位
----

南寧有三種本地話：白話、平話同壯話。經過幾十年嘅推普之後，三種本地話受到影響，標準普通話變成普通話嘅地方變體。雖然係噉，南寧重得到「推廣普通話先進城市」嘅稱號。

南寧人好多都認為講普通話好文明噃，所以喺市區已經好難聽到三種本地話囉。好多人，雖然明知人哋同自己講同一種話，都會用南寧普通話同人哋交流。南寧市啲八零後都重有好多識講母語，但係啲九零後淨識南寧普通話。好多南寧居民都唔願意教仔學母語。所以南寧本地三種話逐漸衰弱，變成瀕危語言。

南寧人認為自己講嘅係普通話，只不過係唔正。但因為南寧普通話嘅發音、詞彙、語法實在係太過於地方化，啲外地人士經常以為南寧普通話係南寧本地語言，有啲外省人士重認為係廣西方言。廣西同廣東其他地方嘅人大多數瞭解南寧，普通話水平比較好嘅人就戲稱南寧普通話為「南寧版普通話」。

南寧有啲媒體將南寧普通話睇成南寧城市文化嘅代表。而家南寧電視台同廣西電視台有兩隻節目以南寧普通話播出：〈嘆茶「傾」南寧〉同埋〈南國故事會〉。

因為普通話大行其道，南寧三種本地話正快速消亡。所以南寧民間有啲人話要抵制南寧普通話，同時「講標準普通話，講標準白話」（標準白話係唔受普通話影響嘅標準南寧白話）。

參考
--

1. ↑  壯話語法同白話相似，所以又可以認為南寧普通話嘅語法同時受到白話、壯話嘅影響。
2. ↑  〈存档副本〉. 原著喺2021年2月11號歸檔. 喺2011年2月4號搵到.
3. ↑  〈（唔該睇度）〉. 原著喺2011年4月30號歸檔. 喺2011年2月4號搵到.

出面網頁
----

* 南寧普通話的語調、語氣詞及其聲學表現

| * 睇
* 傾
* 改
標準官話變體 |
| --- |
| 標準官話地區 | 普通話 · 女國音 · 四川普通話 · 馬街普通話 · 柳州普通話 · 東北普通話 · 北京普通話 · 河北普通話 · 中華民國國語（臺灣國語） |
| 粵語地區 | 廣式普通話 · 南寧普通話 |
| 閩語地區 | 福建普通話（閩南普通話 · 閩東普通話） · 臺灣國語（台中腔） · 海南普通話 |
| 客語地區 | 梅州普通話 · 客家腔國語 |
| 湘語地區 | 湖南普通話 |
| 吴語地區 | 上海普通話 · 江南普通話 |
| 晉語地區 | 太原普通話 · 大同普通話 · 包頭普通話 |
| 新馬地區 | 新馬華語（星加坡華文 · 馬式中文） · 星加坡華文 · 居鑾華語 |
| 其他地區 | 菲律賓標準華語（英文：Mandarin Chinese in the Philippines） · 越南標準華語 · 日本標準華語 · 韓國標準華語 |
搵緊第二樣意思嘅話，請睇〈**首都 (搞清楚)**〉。
北京做過中國多個朝代嘅首都
古羅馬首都嘅遺跡
**首都**（粵拼：sau2 dou1），或者**首府**（sau2 fu2），一般係一國或者一地政治上最重要嘅城市。亦都係政府機關、政府首長、立法機關等等嘅所在地，唔少國家都有法律訂明首都喺邊。一國之下，一級或下級行政區嘅中心，按國嘅性質唔同，都會有唔同稱呼。響聯邦制下，各邦嘅政治中心都可以叫做首都。響一元國，就可能叫行政中心，或者依照唔同嘅行政區名而叫州府、省會、道廳等等。

響現代中國，會叫一國之首做首都，而一地之首做首府。但係外文就未必會分「首都」同「首府」咁細。

特殊情況
----

一個國家可以根據個別嘅國情有多過一個法定或者事實上嘅首都，例如：

* 南非憲法規定有三個首都：行政首都比勒陀利亞（Pretoria），立法首都開普敦（Cape Town/Kaapstad），同司法首都布隆方丹（Bloemfontein）。
* 德國以前嘅首都係波恩、宜家嘅首都係柏林，但係最高法院分別設喺卡斯魯亞同萊比錫。

法定同事實上嘅首都可能唔同，例如：

* 二戰期間，法國淪陷之後，自由法國運動依然主張巴黎係法國首都，但係運動嘅總部就喺英國倫敦，而維希政府嘅首都就設喺維希。

法定首都可以唔係政府所在地，例如：

* 荷蘭嘅法定首都係阿姆斯特丹（Amsterdam），但係中央政府所在地係海牙（den Haag）。

一個國家嘅法定首都可能會唔被其他國家承認，例如：

* 以色列嘅法定首都係耶路撒冷，但係聯合國決議要求會員國唔承認耶路撒冷係以色列首都，所以絕大部分同以色列建交嘅聯合國成員國都將大使館設喺特拉維夫。

有時首都議題比較尷尬敏感，噉事實上嘅首都喺官方定調中無首都嘅正式名份，例如：

* 中華民國所有中央機構目前都設喺臺北，所以西方嘅地圖會將臺北標做中華民國事實上嘅首都。但由於臺灣政治嘅因素，現時官方對臺北嘅定義係「中央政府所在地」，對於臺北係咪正式首都唔表態。
**電換**係一種電校機(Stromrichter)、之捉掛網畀定嘅濕電換成想要嘅頻幅輸出者。佢肯著使喺馬達調速、特別係PWM調速度。唔同於火牛之改幅保頻，電換會改變電頻率。所以測算佢輸出電嘅各式參數陣，駁接嘅要使啲寬頻萬用錶而咪啲窄頻(50歇-60歇)嘅，一咪數據會走趲。

分類
--

電換按原理分得成三類：乾媒電換、無媒電換、混媒電換。

### 乾媒電換

又喊做間接電換。邇種電換入便鬭有穩流鐖、乾電橛、湧流鐖三橛。掛網濕電經穩壓/穩流、電容/電感存能，再過湧流鐖湧成要嘅濕電。根據乾電橛類型分成穩壓乾媒電換(VSI)同埋穩流乾媒電換(CSI)。根據控制分配嘅唔同又分得成分控同埋獨控兩種。

* 間接電換嘅拓撲圖
* 穩壓乾媒電換原理圖穩壓乾媒電換原理圖
* 穩流乾媒電換原理圖穩流乾媒電換原理圖

### 無媒電換

直接電換嘅拓撲圖
又喊做直接電換、矩陣電換。佢係特定使喺三相電嘅電換、之毋需要經過乾電變換、反而經矢量再分配、直接鬭出想要嘅輸出新三相電三矢量者。

### 混媒電換

疏陣電換
又喊做疏陣電換，係上便兩種電換嘅混撈型，但因毋使接多一隻存能電丁、慳得空間嘅同時又致使個輸出會𧽼變

睇埋
--

* 馬達
* 三相電
* 電調
* 火牛

參考
--

1. ↑  
I. Takahashi, Y. Itoh, "Electrolytic Capacitor-Less PWM Inverter", *Proceedings of the IPEC’90, Tokyo, 2.–6. April 1990*: 131–138
2. ↑  
M. H. Bierhoff, F. W. Fuchs (2006), "Pulse Width Modulation for Current Source Converters – A Detailed Concept", *Proceedings of the 32nd IEEE IECON, 7. bis 10. November 2006*, Paris
3. ↑  
W. I. Popow (1974), "Der zwangskommutierte Direktumrichter mit sinusförmiger Ausgangsspannung", *Elektrie*,第28卷第4號, pp. 194–196
首都
市民排隊睇首都第一期嘅示範單位。
**首都**（英文：**The Capitol**）係香港一個私人住宅屋苑，亦係新界將軍澳日出康城第一期，總發展面積係139,740平方米，其中住宅136,240平方米，商場500平方米，重有一個佔地3,100平方米嘅老人家護理中心同埋325個車位。發展權喺2005年1月批出，由長江實業負責起，喺2009年中同康城站同埋中央公園一齊起好。

第一期將會喺5層高嘅平台上面，起5幢樓高52至56層嘅樓（電梯層數至70樓，冇4樓、13樓等），提供2,096個住宅單位。一半單位係3房設計，三成單位係4房設計，兩者面積都係900平方呎以上。兩房設計佔一成多，面積由683幾至到700幾平方呎。第一期喺2008年第一季推售，示範單位設喺尖沙咀港景匯商場。

首都由五座物業組成，每座分左翼同右翼，有獨立電梯大堂，總共有十部份，叫做「十閣」，各自有獨立嘅名，用全球聞名嘅城市分別叫做：（第一座起）Banff、翡冷翠、Luzern、馬德里、米蘭、滿地可、奧斯陸、威尼斯、維也納同埋Whistler。

參考
--

1. ↑  雅虎地產：〈將軍澳首都呎價高過太古城 針對中產家庭 逾六成單位設工人房 互聯網檔案館嘅歸檔，歸檔日期2007年10月12號，.〉，喺2007年10月4號睇
2. ↑  地鐵公司：〈地鐵公司2005年年報，p32,36〉，喺2007年10月2號睇
3. ↑  雅虎地產：〈長實夢幻之城城中焦點[*失咗效嘅鏈*]〉，喺2007年9月19號睇
4. ↑  香港交易及結算所：〈盈信控股2006/07中期業績報告[*失咗效嘅鏈*]〉，喺2007年10月4號攞番嚟
5. ↑  r5
6. ↑  明報財經網：〈首都首推入場費低於480萬 未批售先圈貨 先推900方呎3房單位 互聯網檔案館嘅歸檔，歸檔日期2016年3月4號，.〉，于2008年1月10日存取

圖集
--

* 起緊嘅日出康城一期（2007年9月）起緊嘅日出康城一期（2007年9月）
* 起緊嘅日出康城一期（2007年11月）起緊嘅日出康城一期（2007年11月）
* 起緊嘅日出康城一期（2008年1月）起緊嘅日出康城一期（2008年1月）
* 起緊嘅日出康城（2008年7月）起緊嘅日出康城（2008年7月）
* 起緊嘅日出康城一期同二期（2008年3月）起緊嘅日出康城一期同二期（2008年3月）
* 起緊嘅日出康城一期同二期（2008年11月）起緊嘅日出康城一期同二期（2008年11月）

連出去
---

* 首都官方網頁
* 長江實業
* 港鐵公司
座標: 28°43′20″N 115°49′24″E﻿ / ﻿28.72222°N 115.82333°E﻿ / 28.72222; 115.82333

**東華理工大學**（粵拼：dung1 waa4 lei5 gung1 daai6 hok6，英文：East China University of Technology，**ECUT**），係中國江西省南昌市一間地方綜合型大學。間大學喺撫州註冊，而家有學生23000幾人，係中國核子工業嘅第一間高等學校。

史
-

東華理工大學前身係1956年創辦嘅**太谷地質學校**。1958年搬咗去太原，亦都將個名改為**太原地質專科學校**。1959年搬咗去江西撫州市，更名為**撫州地質專科學校**。1978年更名為**撫州地質學院**。1982年更名為**華東地質學院**。2002年更名為**東華理工學院**。2002年同2003年江西國防科技工業學校同撫州師範專科學校先後併入。2007年更名為東華理工大學，即係而家個名。間大學先後由地質部、核工業部、國防科工委同埋江西人民政府管。

參考
--

1. ↑  〈東華理工大學章程〉. 《大学章程》. 原著喺2021年1月28號歸檔.

出面網頁
----

* 東華理工大學

|  |  |
| --- | --- |
| 權威控制 | 
* ISNI: 0000 0004 1759 7771

 |

|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |
唔好同**港澳居民來往內地通行證**搞亂。
港澳臺居民居住證樣本
**中華人民共和國港澳居民居住證**同**中華人民共和國臺灣居民居住證**，統稱**港澳臺居民居住證**，喺2018年9月1號開始簽發，係中華人民共和國公安部根據《港澳台居民居住證申領發放辦法》簽發畀喺中國大陸居住半年以上嘅香港、澳門、臺灣居民嘅證件，由縣級人民政府公安機關簽發，有效期限為五年，未滿16歲嘅港澳臺居民，可以由監護人代為申請同領取居住證。

簡介
--

港澳臺居民居住證係為符合申領條件嘅港澳台居民喺中國內地（大陸）參加社會保險、勞動就業、留學、就醫等，喺中國內地（大陸）享受《辦法》規定嘅權利、基本公共服務同便利，以方便港澳台居民喺中國內地（大陸）工作、學習、生活，保障港澳台居民合法權益，從事有關活動證明身份，根據《居住證暫行條例》嘅有關規定而制作、發放。

登載內容
----

港澳臺居民居住證登載嘅內容包括：姓名、性別、出生日期、居住地住址、公民身份號碼、本人相片、指紋信息、證件有效期限、簽發機關、簽發次數、港澳臺居民出入境證件號碼。

公民身份號碼
------

公民身份號碼由公安機關按照公民身份號碼國家標準編制。香港居民公民身份號碼地址碼用810000，澳門居民公民身份號碼地址碼用820000，臺灣居民公民身份號碼地址碼用830000。

權利
--

港澳臺居民居住證持有人能夠享有以下三項權利：

1. 勞動就業；
2. 參加社會保險；
3. 提取住房公積金

服務
--

港澳臺居民居住證持有人能夠享有以下六項服務：

1. 義務教育；
2. 基本公共就業服務
3. 基本公共衛生服務；
4. 共文化體育服務；
5. 法律援助和其他法律服務；
6. 國家及居住地規定的其他基本公共服務

便利
--

港澳臺居民居住證持有人能夠享有以下九項便利：

1. 乘搭國內航班、火車等交通運輸工具；
2. 住宿旅館；
3. 辦理銀行、保險、證券同期貨等金融業務；
4. 與內地（大陸）居民同等待遇購物、購買公園同各類文體場館門票、進行文化娛樂商旅等消費活動；
5. 喺居住地辦理機動車登記；
6. 喺居住地申領機動車駕駛證；
7. 喺居住地報名參加職業資格考試、申請授予職業資格；
8. 喺居住地辦理生育服務登記；
9. 國家同居住地規定嘅其他便利

出面網頁
----

* 國務院辦公廳關於印發《港澳台居民居住證申領發放辦法》的通知
**Stern質數**係唔能夠表示為質數同一個非零平方數嘅兩倍之和。用數式嚟寫，一個質數*q*無辦法寫成{\displaystyle q=p+2b^{2}}，當中*p*係質數，*b*係正整數，噉*q*就係Stern質數。

2, 3, 17, 137, 227, 977, 1187, 1493 （OEIS數列A042978）.
例如：如果嘗試從137中減去頭幾個平方數嘅兩倍，可得到{135,129,119,105,87,65,39,9}，其中冇一個係質數。噉就意味著137係Stern質數。另一方面，139唔係Stern質數，因為可以表達為137+2 (2=2\*12)或131+8 (8=2\*22)，149都唔係Stern質數，因為可以表達為131+18 (18=2\*32)。

事實上，好多質數都有唔止一個噉嘅表示。畀定一對孖生質數，兩個之中較大嘅質數有表示*p* + 2 (2=2\*12)。如果個質數係四胞胎質數入面最大嗰個，*q*=*p*+ 8，咁*p* + 2(22)都係有效嘅。Sloane嘅（OEIS數列A007697）列咗至少有*n*個唔同嘅哥德巴赫表示嘅奇數。歐拉觀察到，隨著數字變大，佢哋有更多形式為{\displaystyle p+2b^{2}}嘅表示，呢嘅觀察暗示可能足夠大嘅數就一定有噉嘅表示，亦即係話，上邊嘅Stern質數列表可能唔單止係有限嘅，而且係完整嘅。根據Jud McCranie，上面列出嗰8個係前100000個質數中所有嘅Stern質數。所有已知嘅Stern質數都比佢哋嘅哥德巴赫表示更有効嘅Waring表示。

仲有一啲叫合成奇Stern數：唯一已知嘅係5777同5993，哥德巴赫曾經錯誤地猜想所有Stern數都係質數。有關奇Stern數，可以睇（OEIS數列A060003）。

哥德巴赫喺寄俾歐拉嘅一封信中推測，每個奇數都可以寫做*p* + 2*b*2，*p*係質數、*b*係整數。Laurent Hodges估話Stern喺閱讀咗哥德巴赫嘅書信之後對呢個問題產生咗興趣。當時，1被當係質數，因此3唔當係Stern質數，因為3=1+2 (2=2\*12)。依家1唔計係質數，列表嘅其餘部分保持唔變。

參攷
--

* 勞倫特·霍奇斯(Laurent Hodges), A lesser-known Goldbach conjecture
座標: 22°18′54″N 114°10′19″E﻿ / ﻿22.31500°N 114.17194°E﻿ / 22.31500; 114.17194

東華三院文物館
**東華三院文物館**（英文：**Tung Wah Museum**）喺香港九龍窩打老道25號廣華醫院裏面，係介紹東華三院發展歷程嘅博物館，而家係香港法定古蹟。

東華三院文物館原本係廣華醫院嘅大堂，廣華醫院係第一間喺九龍同新界區開辦嘅醫院，為公眾提供醫療服務。

廣華醫院由東華醫院總理同九龍嘅華人領袖共同創辦，喺1911年落成，成為東華醫院嘅九龍分院。1931年，東華醫院、廣華醫院同東華東院三間醫院合埋叫做「東華三院」。廣華醫院喺1958年進行全面嘅重建工程，只保留咗大堂。1970年，東華三院為咗慶祝成立一百周年，將廣華醫院保留嘅大堂改做東華三院文物館，用嚟展示東華三院嘅歷史文物同收藏珍貴文獻。1971年1月15號，文物館由關祖堯爵士主持開幕典禮。文物館由1993年起開放畀公眾參觀。

文物館結合中西方嘅建築特色。館裏面建築物正面嘅中式裝飾同祠堂布局，清楚展現中式建築特色。檐板上嘅花卉同吉祥圖案，同埋外廊嘅樑架同駝峰，都係精緻嘅木刻。金字屋頂鋪咗綠色琉璃瓦，而家嘅屋脊喺1991年起嘅，係跟番1910年嘅原本嘅屋脊模式。

西方建築元素主要用喺建築物嘅側面同背面，包括用咗小圓窗同連拱頂石嘅弓形拱窗。大堂裏面通去展覽廳嘅四道拱門設有西式楣窗。大堂嘅屋頂由傳統嘅中式桁條同樑架結構支撐，而偏廳就用咗雙柱桁架。

出面網頁
----

* 東華三院文物館
東華三院文物館
東華痘局拱門及基石
**東華三院**（英文：**Tung Wah Group of Hospitals**）起源嚮1870年代，係香港一間慈善機構。服務包括醫療、教育同社區服務。

去到2011年，東華三院喺全香港設有超過200個嘅服務單位，請咗大概一萬人，服務全港市民。

個名
--

東華三院最初只有東華醫院（1870年）、廣華醫院（1911年）同東華東院（1929年），而呢三間醫院都係香港本地唐人開嘅。

爭議
--

### 2019年：喺修例風波期間力撐香港政府

2019年6月26號，時值香港政府修訂逃犯條例，東華三院發表力撐港府、特首嘅言論，例如反對違法暴力，支持理性和平表達意見。

### 2020年：被泛民主派指控扭曲香港修例風波歷史

東華三院喺2020年底推出《國安教育參考資源套》，由教育科主管吳奇壎做顧問，一面倒緊隨港府嘅說法，話2019－2020年香港修例風波等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。有泛民主派學者就批評，分裂國家、顛覆政權、進行恐怖活動等指控，根本冇證冇據，反而國安法成為咗當權者鎮壓泛民主派支持者權利嘅工具，而呢套教材內容就好偏頗。

參考
--

1. ↑  〈【逃犯條例】東華三院支持特首真誠及謙卑廣納民意 籲社會客觀持平看待〉. 《頭條日報》 (香港中文). 2019-06-26. 原先內容歸檔喺2020-10-08. 喺2019-12-07搵到.
2. ↑  〈【逃犯條例】東華三院聲明撐政府 反對違法暴力 支持理性和平表達意見〉. 《香港01》 (香港中文). 2019-06-27. 原先內容歸檔喺2020-12-03. 喺2019-12-07搵到.
3. ↑  〈東華教材列社運「恐怖活動」 ｜ 蘋果日報〉. 《Apple Daily 蘋果日報》 (香港中文). 原著喺2021-04-14歸檔. 喺2021-04-14搵到.

拎
-

* 東華三院網站

|  |  |
| --- | --- |
|  | 維基同享有多媒體嘅嘢：**Tung Wah Group of Hospitals** |
港澳客輪碼頭
港澳客輪碼頭夜景
港澳客輪碼頭等候區
港澳客輪碼頭開幕牌匾
**港澳客輪碼頭**（簡稱**港澳碼頭**）係香港目前主要嘅碼頭口岸，1985年9月27號啟用，位於香港島上環信德中心，提供往來香港同埋澳門嘅高速客輪服務。碼頭設有入境事務處上環出入境管制站以及海關設施。碼頭可應付每年1,500萬嘅旅客量，設有內、外兩座碼頭，中間有60公尺闊嘅水道畀船行，並以行人天橋連接。

除咗澳門航線外，港澳碼頭亦提供中山、珠海、深圳蛇口、廣州南沙等地方航線服務。

* 港澳碼頭售票處港澳碼頭售票處
* 行人天橋連接港澳碼頭行人天橋連接港澳碼頭
* 港澳碼頭旁嘅巴士總站，之前係「大笪地」港澳碼頭旁嘅巴士總站，之前係「大笪地」

直升機坪
----

碼頭天台亦設置直升機停機坪，名為**空中快線直升機場**，由空中快線直升機有限公司（之前叫港聯直升機（香港）有限公司）營運，提供來往港澳嘅直昇機航班，由香港上環往澳門新外港碼頭大概要 16 分鐘，澳門新外港碼頭往香港上環大概要 19 分鐘。

另外，直升機場亦提供包機服務，前往澳門新外港碼頭、澳門國際機場、深圳寶安機場及廣州白雲機場。

跨境渡輪
----

碼頭提供多條航線來往香港、澳門及廣東嘅主要碼頭：

* 噴射飛航 - 往來澳門外港客運碼頭
* 金光飛航 - 往來澳門氹仔客運碼頭
* 珠江客運 - 往來珠海九洲港
* 招港客運 - 往來深圳蛇口碼頭
* 南沙客運 - 往來廣州南沙客運港

因武漢肺炎影響，所有航線已暫停服務直至另行通知。

* 信德直升機機場信德直升機機場
* 金光飛航喺香港港澳碼頭嘅入閘口金光飛航喺香港港澳碼頭嘅入閘口
* 一架由信德中心起飛嘅空中快線直升機一架由信德中心起飛嘅空中快線直升機

史
-

從前，上環港澳碼頭係露天嘅小碼頭，賣船飛個位都係露天嘅。喺信德中心啟用之後就移入室內，稱為**港澳客運碼頭**。

佢附近喺史上有著名嘅上環大笪地，係「平民夜總會」，有賣武南拳北腿、唱戲賣藝、睇掌相面相，賣涼茶、果汁、西瓜汁、成衣、褲頭帶，以及其他日用品嘅晚間流動小販。

睇埋
--

|  |  |
| --- | --- |
|  | 維基同享有多媒體嘅嘢：**Hong Kong-Macau Ferry Pier, Hong Kong** |

* 信德中心
* 中國客運碼頭
* 澳門嘅外港碼頭
* 噴射飛航
* 金光飛航
* 中區行人天橋系統

| * 睇
* 傾
* 改
香港出入境管制站 |
| --- |
| 陸路 | 文錦渡管制站（接文錦渡口岸） · 沙頭角管制站（接沙頭角口岸） ·  落馬洲管制站（接皇崗口岸） · 深圳灣管制站 （接深圳灣口岸） · 港珠澳大橋香港口岸（接珠澳口岸） · 香園圍管制站（接蓮塘口岸） | 香港特別行政區區徽 |
| 鐵路 | 羅湖管制站（接羅湖口岸） · 落馬洲支線管制站（接福田口岸） · 紅磡管制站 · 高鐵西九龍管制站 |
| 水路 | 港澳客輪碼頭管制站 · 中國客運碼頭管制站 · 海運大廈郵輪碼頭 · 啟德郵輪碼頭 · 屯門客運碼頭管制站 · 港口管制站 · 內河碼頭管制站（屯門） |
| 民航 | 港澳客輪碼頭管制站 · ~~啟德機場~~（拆咗） · 香港國際機場管制站 |
唔好同**韓王信**搞亂。
韓信像
**韓信**（前230年—前196年）係西漢開國名將，同張良、蕭何一齊叫「漢初三傑」。

早年
--

早年嘅韓信好窮，有時要去人哋度黐餐或者有好心人畀嘢佢食先唔使捱餓。

從軍初期
----

秦朝末年，韓信加入項梁軍，項梁死咗之後就做咗項羽嘅部下，佢曾經幾次向項羽提出計策，但項羽冇用到。

劉邦受封漢王之後，韓信離開咗楚軍，去咗投靠漢軍。韓信最初冇畀漢方重用，後尾因為涉嫌犯軍法面臨處斬，到行刑嗰陣，有十三個人已經畀人斬咗，輪到韓信嗰陣，佢見到夏侯嬰，就話：「上不欲就天下乎？何為斬壯士！」夏侯嬰聽到就覺得好奇，就放咗韓信，仲向劉邦推薦韓信，劉邦畀韓信做治粟都尉。後尾喺蕭何嘅推薦下，劉邦終於畀韓信做大將。

助漢滅楚
----

楚漢戰爭開始咗之後，前205年，劉邦喺彭城慘敗後，魏王魏豹離開咗漢方陣營，劉邦派韓信領兵攻打魏豹，韓信突襲魏國都城安邑，捉咗魏豹。

之後韓信打敗咗代國，然後帶住幾萬人攻打趙國，喺井陘擊敗號稱二十萬人嘅趙軍，捉咗趙王趙歇。韓信派人出使燕國，成功遊說燕王歸附漢王。

之後韓信攻打齊國，齊國向項羽請救兵，韓信喺濰水擊敗齊王田廣同楚將龍且嘅聯軍，龍且戰死咗，韓信陸續控制曬齊國嘅地方。前203年，韓信自立為「假齊王」，劉邦收到韓信嘅通知之後雖然好嬲，但係家下仲未係時候同韓信反面，就封韓信做齊王。

呢個時候項羽派人遊說韓信脫離漢王，蒯徹都勸韓信脫離漢王自立，但係韓信話漢對佢有恩而冇接納到。

前202年，韓信帶兵參與垓下之戰。項羽死後，劉邦改封齊王韓信做楚王。

被殺
--

《史記·淮陰侯列傳》話項羽敗亡後，佢嘅部將鍾離眛以前係韓信老友，就投靠咗韓信。劉邦知道鍾離眛喺楚國之後，就叫韓信捉佢。之後有人向劉邦告狀話楚王韓信謀反，於是劉邦以出遊為名，叫啲諸侯嚟陳見佢，搞到韓信有啲驚，有人勸韓信斬咗鍾離眛然後去見劉邦，就可以冇事。韓信就同鍾離眛商量，鍾離眛喺自殺之前話：「漢之所以唔出兵攞埋楚，係因為眛喺你度。如果想捉我去討好漢，我今日死，你亦會跟住死。」韓信攞住鍾離眛個人頭去見劉邦，劉邦下令武士捉住韓信，之後帶佢返洛陽，降封佢做淮陰侯。前196年，呂后殺韓信，殺埋佢三族啲人。

歇後語
---

* 韓信點兵——多多益善

參考
--

1. 1 2  史記卷92
重建後西林寺
西林寺閉關 (1932年)
**西林寺**（**Sai Lam Temple**），減筆**西林**，係香港一寺，喺沙田上禾輋村，離沙田火車站無遠山上。一九二三年梁子衡起，舊日寺內有唔少和尚。附近萬佛寺祖師月溪法師，亦曾駐西林寺。間寺曾經有如遊樂場，遊人甚多，及後一度荒廢。現已爲商人經營，擺骨灰龕爲業，面目全非。

史
-

建寺人梁子衡，法號浣清，原籍廣東南海。按寺嘅講法，梁氏先後妻妾九人，頭三個喺中國死咗。其後梁氏來港發展。二十世紀初，經營西鄉園素食館，有兩舖，一者喺九龍城啟德機場附近，另一喺旺角砵蘭街。一九二三年，佢喺現址起西林寺，亦執咗兩間舖，成西林主持，法號浣清。歡迎和尚掛單，亦幫善信做法事同招待遊客。

一九三三年，月溪法師，游化香港，曾駐西林寺。月溪法師日後起咗萬佛寺。

西林寺曾爲郊遊勝地。二十世紀六十年代，寺廟似遊樂場，有園林勝景，飲食玩住都有。旁邊先天道安老院都有園林，一併遊玩。寺內香火鼎盛，齋菜聞名。寺前西林路有唔少食肆，每每假日，相當熱鬧。亦有不少人拍戲取景。

一九八〇年，西林寺主持浣清大師去世，於是有人出售西林寺予泰國財團，齋菜生意亦結束，寺內神位亦移走，自此旅遊勝地不再。泰國財團想改土地用途，香港政府唔准，因擱置荒廢而失修。。二〇〇四年，沙田區議員曾提出重建西林寺爲旅遊地，因土地屬私人物業關係，而無法實行。

二〇〇六年，香港商人莊氏，斥資逾三千萬港元購業權，計劃重建西林寺為旅遊地，並成立西林（普眾）基金會負責重建。二〇〇九年十月，改建完工，但結果改建成五幢骨灰龕堂，三千骨灰位，與寺廟舊貌，大相逕庭。地政總署勒令該寺停止經營骨灰位，是以違反地契。

屋宇
--

舊寺
西林寺依山而建，門樓匾額刻有「西林」，左右對聯：「西樓灋苑宜修灋，林集禪門要學禪。」近入口處建有荷塘，有白蘭樹，最底有三屋宇，當中兩座兩層高為「客房」，另一座三層高係「西鄉園素食」，而後方有棟兩層高。大門直入後拾級而上，會睇到另一入口處「大悲願門」，修建時拆咗。

出面網頁
----

* 〈西林寺官方網站〉.

註
-

1. ↑  〈歷史特色〉.
2. 1 2  吳灞陵 (1965). 《新界風光》. 香港華僑日報.
3. ↑  2007年5月21日之東方日報(西林寺變廢墟湮滅回憶)
4. 1 2 3  沙田的西林寺重新修葺，失去昔日的風采 - 消失的集體回憶
**伍立德**（英文：**Luther Ng**)，香港電台電視部編導、記者，做過香港記者協會執委。

背景
--

伍立德喺一個香港基層家庭長大。佢阿爺喺香港開埠初期從廣東搬去香港西環南打工。阿爸喺戰前喺香港出世，做文員。阿媽係一個縫盤女工，經歷過歷石硤尾大火。伍立德細個住鑽石山木屋同深水埗板間房。伍立德喺2008年香港電台新聞部報道政府第一期《活化歷史建築伙伴計劃》接受訪問嘅時候，講佢細過喺好出名嘅古蹟雷生春住過八年。聽講因爲佢屋企窮，所以屋主雷亮後人俾佢哋入住嗰座唐樓，唔收佢哋租。

伍立德先後入讀循道學校、循道中學、中華基督教會基元中學（同演員萬綺雯同屆），之後到澳洲墨爾本升讀高中。佢喺澳洲皇家墨爾本理工大學傳理系畢業，主修電視電影及政治。之後返香港，喺亞洲電視做過嘢，然後去香港大學社工系修讀碩士。當時佢嘅系主任係後來做咗香港特區政府勞工及福利局局長嘅羅致光。1998年開始喺香港電台電視部做，擔任記者同編導，拍攝紀錄片同專題。

採訪六一三被襲
-------

2014年6月13號，伍立德到立法會採訪反新界東北撥款示威，夜晚八點影到好多個幪面人破壞立法會大樓。6月14號凌晨，佢喺立法會示威區採訪留守人士嘅靜坐，佢哋以大學生為主。期間懷疑因爲伍立德影到警方武力清場，有七個警察用武力襲擊伍立德，然後抬佢走。事後屬政府部門嘅香港電台罕有發表聲明，譴責亦係政府部門嘅警方以粗暴手法對待香港電台前線人員進行正常採訪，表示強烈不滿。

根據明報文章，伍立德表示當時佢「未被查問一句就被警員押走」，「中咗好多拳」。文章描述警察以「撒謊形式執法」。指揮官當晚命令手下「移走」佢，佢未有任何反應，就被幾個警員衝上前話：「先生，你好激動呀！你好激動呀！」之後係拳來如雨。伍立德喺文章度講，「後來，我訪問過幾個613示威者，佢哋都有類似遭遇，先被硬指情緒激動，再俾人拳打。呢個似乎唔係巧合個別警員應對，而係越嚟越普遍嘅統一手法。究竟喺咪警察學院訓練嘅一部分？定係上層的指示？警方需要認真交代。」

伍立德曾公開表示，事件亦令佢積極參與香港記者協會新聞自由工作。佢做過香港記者協會執委（2015-2016 及 2016-2017）。

電影《對倒》
------

2016年9月伍立德為籌備及拍攝電影《對倒》而暫別香港電台，拍攝完之後返咗去電視台做嘢。電影喺2018年公映。

參考
--

1. ↑  香港電台聲明
2. ↑  〈伍立德：我是記者那夜，我被抬走〉. 明報. 2014-07-25. 喺2018-01-16搵到.
**伍淑怡**（粵拼：ng5 suk6 ji4，英文：**YoYo Ng**，1988年7月24號—），係香港少女模特兒，2005年出道，有「翻版謝婷婷」嘅稱號，2015年同吳堯堯（仙樂都）、連綺嵐組成女子組合 Honey Pie。佢亦曾經拍過《喜愛夜蒲2》、《鴨王》、《港囧》等等嘅戲。

事件
--

### 裸照外洩

喺2015年，伍淑怡畀自稱係廣告公司嘅人呃拍裸照，之後畀對方攞咗去賣。由於佢報警但差人幫唔到手，所以同年10月18號佢喺牛頭角寓所割脈企圖自殺，最後救得返。

### 跳海自殺

喺2017年1月17號凌晨時分，伍淑怡喺觀塘海濱花園附近跳海自殺，用Facebook直播過程。直播期間，更疑似透露自己搭上有婦之夫，更講到：「好希望佢呢世都開心、平安快樂，希望佢老婆瞓爛張雲石床先好死，跟住就到佢。伍淑怡墮海後被發現送往聯合醫院治理。事後伍淑怡被問到輕生原因，她說：「我都唔知，我呢段時間諗唔開，跟住就突然之間咁樣，我依家睇緊朋友畀我嘅訊息，唉！原來我又去咗新聞！（當時飲醉咗？）當時飲咗半杯酒，可能醉醉哋，唔係好記得當時情況。」

### 畀差人攞電話同騷擾

內文：伍淑怡抄牌案
喺2018年6月22號，伍淑怡聲稱有差人喺街上查身份證嗰陣話想同佢做朋友，又想攞電話同地址，佢就畀咗對方，之後嗰個差人真係打電話畀佢，佢就搵朋友扮佢接電話，又將對話錄音。事後佢喺網上公開事件，又去咗差館報案。

演出
--

* 2012年：《喜愛夜蒲2》
* 2015年：《鴨王》
* 2015年：《港囧》
* 無上畫：《我要做𡃁模》

參考
--

1. ↑  裸照外洩　女模割脈fb貼滴血相 互聯網檔案館嘅歸檔，歸檔日期2017年6月13號，. 壹傳媒 2015-10-19
2. ↑  伍淑怡跳海送院清醒：我呢段時間諗唔開 on.cc 2017-1-17
3. ↑  足本有味對話！伍淑怡遭疑似警員「抄牌」 on.cc 2018-6-22
**諸民誼**（1884年1月17號—1946年8月23號）係大清及中華民國人，係武術、革命人士，曾反清，歷任中國國民黨委員，同中華民國要職。第二次世界大戰時，幫汪精衞另起中華民國南京政府，親侵華嘅日本，同中華民國重慶政府作對，戰後因叛國而處死。

廣東大學
----

國立廣東大學，時稱廣大。鄒魯係首任校長，其下人稱鄒魯派。鄒在任其間，諸民誼係敎務長，所以同鄒魯派關係唔錯。之後陳公博接任，排除鄒魯派，又對付民權社學生，開夜班專修館，結果校內學抵制，一致告假，陳氏不得志而去。

廣州政府委任諸民誼接任。佢一上任就換走陳公博嘅人，重用鄒魯派。就算畀人查辦嘅會計主任趙靜山，都畀佢復職。咁就畀新派學生抗議。嗰陣，走咗嘅陳公博，寫信畀廣州政府主席汪精衞，篤佢背脊。汪氏去佢屋企，鬧佢一鑊。諸氏叫趙氏自行辭職。

陳公博係青年部長，四處拉攏人，搞學生會，爲青年部效力。民權社同市敎職員識破，趁開會嗰陣鬧事，結果搞唔成。諸氏知而不問，民權社派大出風頭。新學生派就勁嫉忌，故意挑剔諸氏。陳公博又周圍排斥諸民誼。諸民誼怕做咗共派眾矢之的，做咗幾個月校長後，喺一九二六年三月卅一號辭職。政府挽留，但新學生派話，諸民誼一日不去，一日不肯相安無事。

註
-

1. ↑  一九二六年七月，改名國立中山大學。
2. ↑  〈諸民誼因畏共黨遲職〉. 香港工商日報. 1926-04-01.
初任駐美韓國大使時
7任韓國總理時
**張勉**（韓文：**장면**；1899年8月28號—1966年6月4號），號**雲石**（운석），天主敎名**約翰**（요한，Johan），係韓國敎育家、外交官、政客。係大韓民國第二、七任國務總理，第一、五任韓國國會議員，第四任副總統，並且喺1956年5月15號正式上任，一路做到1960年4月23號。

生平
--

張勉爲敎育家，歷東星商業學校敎師、書務室長、啓星初等學校長、東星商業學校長。張勉識英文，曉會話，因而得李承晚拔擢。1946年李承晚帶佢入政治。1948年5月第一任國會議員，兼任梵蒂岡特別大使。1949年任駐美國大韓民國大使，1951年11月23號爲第二任韓國國務總理。

1956年5月15號總統時，佢係選副總統，當選後，1956年爲第四任韓國副總統。1960年5月爲五屆國會議員，8月12號第七任韓國國務總理，國土建設團長。1961年5月20號，辭任後佢返鄉下漢城（卽今日首爾），1966年6月4號死於肝腸病，年六十七歲。

賞歷
--

* 1951年5月25號羅馬梵蒂岡敎皇廳 勳章
* 1999年11月大韓民國建國功勞勳章勳一等

睇埋
--

* 尹致昊
* 金奎植
* 金性洙
* 朴正熙
* 金泳三
* 許政

參考
--

1. ↑  一稱'張勉 約翰'，美國名 John Myun Chang

出面網頁
----

* 張勉：韓國國會
* 張勉 博士 記念館
* 張勉：Daum （韓文）

|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
**湯川遙菜**（粵拼：tong1 cyun1 jiu4 coi3；日文：湯川 遙菜／ゆかわ はるな；1972年4月27號—2015年1月25號），之前嗌過**湯川正行**（tong1 cyun1 zing3 hang4；湯川 正行／ゆかわ まさゆき）嘅名，佢係日本關東地區千葉市嘅一位公民。佢成日喺中東地區嘅軍事公司嗰度猛咁做嘢。

佢喺2015年1月25號喺敘利亞俾伊斯蘭國成員當場殺咗。

生平
--

佢喺2000年嗰陣，喺網上開咗賣軍用頭盔嘅網店，不過過咗無耐就破咗產。由於佢猛咁俾人追債，佢甚至摟夜離開屋企走佬，到咗公園嗰度做咗1個月嘅流浪漢。後嚟喺佢老竇（湯川正一）賣咗間公寓先至還清嗮啲債務。到咗2008年佢就諗住自殺，不過俾老婆發現咗佢而送咗去醫院先至執返條命。不過過咗2年，湯川嘅老婆因為肺癌就死咗，之後佢啲行為就越嚟越古怪。佢唔單止喺自己嘅facebook度發自己做女仔嘅言論嘅同時，甚至一系列支持日本右翼份子話嘅「反華」言論。

死
-

湯川遙菜喺2014年4月去咗敘利亞之後識咗後藤健二，之後俾伊斯蘭國嘅武裝份子捉咗，但係無耐就放返出嚟。到咗2014年7月又返去敘利亞嗰頭，之後一直失去聯繫，結果過咗幾個星期，伊斯蘭國成員發咗佢同後藤健二俾我哋捉咗嘅E-mail。直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月25號，伊斯蘭國成員就當場話將佢殺咗，原因係日本政府喺72個鐘內冇交2億美金畀伊斯蘭國成員。

睇埋
--

* 後藤健二
* 穆亞夫·卡沙斯比

出面網頁
----

* Facebook

註
-

1. ↑
2. ↑  李忠謙 (2015-01-22). 〈IS人質湯川遙菜：曾自宮、喪妻 自稱川島芳子轉世〉. 《風傳媒》. 原著喺2015-01-25歸檔. 喺2015-01-25搵到.
3. ↑  〈經營神秘軍企 妻亡自殺自閹 湯川遙菜 42歲，來自千葉縣〉. 《文匯報》. 2015-01-21. 喺2015-01-25搵到.
4. 1 2  沦陷叙利亚的日本人：谁是汤川遥菜？ 新浪新闻中心-国际杂谈 （2015年01月20号）
5. ↑  被杀日本人质：自宫变成女性 称川岛芳子转世 人民网 （2015年01月26号）
6. ↑  Geisel „nach Ablauf von Frist" hingerichtet 互聯網檔案館嘅歸檔，歸檔日期2015年2月1號，. Handelsblatt (2015-01-26)
7. ↑  Isis video purports to show beheading of Japanese hostage Kenji Goto theguardian (2015-01-30)
8. ↑  〈新聞人物：誰是後藤健二？〉. BBC. 2015-01-20. 喺2015-01-20搵到.
9. ↑  〈"伊斯兰国"威胁杀死日本人质〉. 原著喺2015年12月22號歸檔. 喺2015年2月3號搵到.
10. ↑  〈後藤さん とする映像…ネットに投稿[[Category:有日文嘅文章]]〉. 《讀賣新聞》. 02-01. 原著喺2015年2月1號歸檔. 喺2015年2月3號搵到. `{{cite news}}`: Check date values in: `|date=` (help); URL–wikilink conflict (help)
11. ↑  〈日證實後藤斬首片段真確 安倍重申不會屈服〉. TVB NEWS. 2015-02-01. 原著喺2021-03-23歸檔. 喺2015-02-03搵到.
| How to read a taxoboxHow to read a taxobox**兒茶** |
| --- |
| 全樖兒茶全樖兒茶 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
|
|
|
|
|
| 屬 | 兒茶屬 *Senegalia* |
|
|
|
|
|
|
|
| 種 | **兒茶 *S. catechu*** |
|

 |
|
| 二元學名 |
| ***Senegalia catechu***(L.f.) P.J.H.Hurter & Mabb. |
|
|
|
| 分佈分佈 |
|
|
|
|
|
|
|
|
|
|
| 別名 |
| * *Acacia catechu* (L. f.) Willd. var. *catechuoides* (Roxb.)Prain
* *Acacia catechuoides* (Roxb.) Benth.
* *Acacia sundra* (Roxb.) Bedd.
* *Acacia wallichiana* DC.
* *Mimosa catechu* L. f.
* *Mimosa catechuoides* Roxb.
 |

**兒茶**（粵拼：ji4 caa4；拉丁學名：*Senegalia catechu*），草木一種，樹類，即**兒茶樹**。佢木心製出嘅兒茶，又叫孩兒茶，似泥，可以做藥。舊時出產地以外，並唔知係木做出來，以為泥。

兒茶，喬木，木帶刺，可以生得到十五米。佢啲葉花樹身，同合金歡類好似，生物學上，長久以來歸入合金歡屬，拉丁學名Acacia。近年發覺只係類似演化，合金歡屬拆散幾份，新開兒茶屬，拉丁學名Senegalia，都歸豆科。舊拉丁學名**Acacia catechu**，新學名，**Senegalia catechu**。

兒茶樹身好多單寧酸，樹身殺蟲防衞。依種特質，就用來製藥，木心造成兒茶。大元大明書中，都叫孩兒茶，又有番名烏爹泥、烏疊泥。止血消炎特別好。

印度、南洋、中國南方都有。

荳可以食，蛋白質豐富。花粉花蜜多，為蜜蜂所好。木做得柴，做得炭，做得傢俬。枝切細又可以餵牛羊。

名
-

唐名本名孩兒茶，原因唔清楚。拉丁學名catechu，出自馬孻話kachu。

形
-

喬木，落葉，一般六到十三米。樹皮啡色，裂開條紋薄片。小枝外被短柔毛。二回羽狀複葉，互生，長六到十二厘米。托葉之下，有對勾剌，扁平、啡色。葉羽片，十到三十對。小葉二十到五十對，線形，葉緣被疏毛。

總狀花序腋生，四到八月間，開淡黃花或白花。莢菓帶狀，扁而薄。種子三到十粒。菓期九月到下年一月。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 樹身 |
| 樹身  |

|  |
| --- |
| 花同葉 |
| 花同葉  |

|  |
| --- |
| 荳夾 |
| 荳夾  |

 |

連出去
---

* 兒茶 Ercha 中藥材圖像數據庫 (香港浸會大學中醫藥學院)
**南子**（—前480年）係衞國公姬元老婆，出名靚女，好政治，又好男人。南子原本為宋國公主。衞強而宋強，宋送南子去衞國。之不過姬元實情好男色，而任南子去同男人私通。

姬元唔中意姬戌。姬戌又唔中意南子干政，想剷除南子。南子就同姬元講，姬戌要叛變，姬戌出走。

宋國公子子朝，非常靚仔，來到䘙國做大夫，受姬元所寵。子朝私通姬元亞媽宣姜，又私通南子。南子亦中意子朝。然而，子朝同齊豹、北宮喜、褚師圃亂，趕咗姬元出衞國，而姬元又復返，子朝逃亡到晉國。然而南子掛住子朝而不樂，姬元又召子朝返來。

南子生咗仔，叫姬蒯聵。姬元照立佢為太子。姬蒯聵有次出使齊國，回程之過宋國，聽到有人唱「既定爾婁豬，盍歸吾艾豭？」婁豬指南子係豬乸淫亂，艾豭指子朝靚豬公。滿足咗豬乸，做乜唔還返靚豬公來。姬蒯聵聽到好嬲，想殺咗亞媽。

姬蒯聵命家臣戲陽速殺南子，喺個飲宴上，戲陽速遲疑，同姬蒯聵行為古怪。南子知道個仔要殺佢，於是乎同姬元講。姬蒯聵事敗出走晉國。

姬元死前，要姬郢繼位。姬郢唔敢，推說姬蒯聵個仔姬輒，重喺衞國。於是乎姬輒繼位。姬蒯聵聯同渾良夫返國奪位，姬輒出走，而南子就被殺。

孔丘
--

南子係好政治，成日見啲有才識嘅人。孔丘離開魯國，入咗衞國，當時已經好出名。南子想同佢見面，之不過南子淫亂個名太壞，孔丘唔敢見佢。有次孔丘真係去見南子，而無預先話畀子路聽。子路知道佢去見南子，好嬲。孔丘發誓佢乜都無做過。
舊時嘅兒童電影院，1999年6月1號喺嗰度辦過廣州市第一屆兒童電影節。
 **兒童電影院**（粵拼：ji4 tung4 din6 jing2 jyun2）
，之前嗌過**麗聲戲院**（lai6 sing1 hei3 jyun2），係中國廣東廣州嘅一間冇咗嘅戲院，1949年起好，位置喺而家越秀區海珠中路249號。

間嘢喺1957年正式成為廣州市第一間兼唯一嘅兒童電影院，2007年6月因業主收返用地而停業。

史
-

間嘢喺1949年起好，初期嗌麗聲戲院，1957年因大陸規定唔畀有私人機構關係而充公，變成廣州市政府屬下嘅兒童電影院，係廣州第一間兒童電影院。1950年代尾開始，嗰時睇一場電影要￥0.80，重抵過長堤、長壽（2003年拆咗）、國泰（1999年拆咗）三間影院平2分錢。尤其係寒假同暑假，睇4場電影重優惠￥0.25。嗰時中國大陸嘅￥1已經係好多錢，政府重規定畀當場電影飛，喺兒童電影院嘅花園（而家係林師傅面檔後邊嘅空地）入面重畀免糧票嘅5分錢麵包。

嗰時電影院係廣州唯一一間帶有大花園嘅專業電影院。到咗1992年，廣州市電影公司同廣州市國際信託投資公司一齊合作，將舊時兒童電影院拆咗嚟重新起返，之後一直停業6年咁耐，直到1998年6月1號先至以全新嘅面貌畀細路睇。雖然嗰時電影市場冇咁火爆，但電影院專門為細路搞服務，結果每年有¾量嘅電影都係啱大人同細路睇，而且節假日一場飛要￥1，平時每場最貴都唔超過￥5。

1999年6月1號，戲院重辦咗第一屆兒童電影節而引起文化界嘅全面關注。但踏入21世紀後，電影院一直持續搞蝕本生意，而且2樓好多時凈得1～2人喺度睇電影。2002年因租金問題而被打官司，從而逼住暫停營業。後嚟房東應承下調租金而費事再次閂門，不過佢重差咗好多房租未還返畀房東。2006年因連續搞蝕本生意，搞到電影院凈接受包場，唔散賣門飛嘅經營。結果喺2007年6月，業主收返電影院用地而搞裝修，最後搞咗50年嘅戲院成為歷史。

現狀
--

電影院喺而家變成間酒店同銀行，隔籬門口已經變成印刷舖同間粉麵檔。

註
-

1. ↑  呢間嘢後嚟改名做羊城電影院，但喺2004年拆咗。

攷
-

* 话说当年广州旧事忆（3） 中共广东省委党校 广东行政学院
* 儿童戏院悄然歇业要建酒店 廣州日報 （2007-12-19 A13版）
* 因产权之争 广州首家儿童电影面临关闭 中国互联网新闻中心
* 承载广州人半个世纪记忆 儿童影院落幕 中國經濟網 （2011-08-12）
**姓氏**，泛指用來分辨人嘅宗族嘅名稱呼。喺秦漢之前嘅中國，**姓**同**氏**係唔同一回事嘅。先有姓，再有氏。

「姓」爾個字最初嘅意思係「女人生嘅後代」。上古時代嘅中國係母系社會，「只知其母而不知其父」，因此仔女個姓係跟老母個姓嘅。旁證之一就係上古時代嘅大姓，包括「姬」、「姒」、「媯」、「姚」、「姜」同「嬴」等，都係「女」字旁嘅。後來中國發展到父系社會時期之後，越來越多人開始跟老頭個姓。大家族嘅後代開始散居各地之後，散居各地嘅分支隨徂保留自己嘅姓之外，重會另外起一個「氏」，以講明自己來自焉個家族嘅焉個分支。以姜子牙為例：姜子牙個姓係「姜」，個氏係「呂」，個名叫做「尚」（一說「望」），個字叫做「子牙」，所以姜子牙就係來自「姜」爾個大家族嘅「呂」爾個分支嘅阿尚，全名係「姜呂尚」（一說「姜呂望」）。姓產生之後，世代相傳，一般唔會更改，比較穩定。而氏就會隨著封邑、官職嘅改變而改變，因此一個人嘅後代可能有幾個氏，而父子兩代亦都可能唔同氏。另外，唔同姓之間可能會以同樣嘅方式起氏，因此唔同姓嘅人可能都會同氏。

喺夏商周時期，氏唔單止係宗族嘅標誌，重係社會地位嘅標誌：貴族有姓有氏，平民有名無氏。另外，由於怕近親通婚生出有遺傳病嘅後代，同姓嘅人唔可以通婚，就算係同姓唔同氏都唔可以通婚，但係同氏唔同姓就可以通婚。

春秋戰國時期，由於宗法制度瓦解，姓同氏之間嘅界限越來越模糊，而之前有名無氏嘅平民都開始有氏。到徂秦漢時期，姓同氏合而為一，但係之後嘅中國社會依然保留徂「同姓唔可以通婚」爾條規矩，而由於姓氏唔再區分得到，同氏唔同姓嘅人都唔可以再通婚。到徂近代，爾條規矩先至慢慢被人打破，但係重有好多保守嘅華人反對仔女同同姓嘅人通婚。

參考
--

1. ↑  《國語·晉語四》：「同姓不婚，懼不殖也」；《左傳·僖公二十三年》：「男女同姓，其生不蕃」。
2. 1 2  〈中国古代"同姓不婚"的范围到底有多大〉. 中華網文化頻道. 原著喺2010-06-26歸檔. 喺2015-04-15搵到.

睇埋
--

* 姓
* 氏
搵緊第二樣意思嘅話，請睇〈**飛機場 (身材)**〉。
機場同埋機場控制塔
**飛機場**，係一笪平地，畀飛機起飛同埋降落。飛機有好多種，例如直升機、戰鬥機、貨機、民航客機，機場設施要求都唔同。直升機唔使機場跑道，而空中巴士 A380之類嘅大客機要特大跑道。民航機場要有客運大樓。

史
-

最早嘅飛機升降地點係草地，一般係圓形草坪，飛機可以順住有利嘅風向以任何角度升降，周圍會有一個風向儀同埋機庫（因為當時嘅飛機一般係用木材同埋帆布製成，唔抵得風吹雨打，日曬雨淋）。之後開始用土質場地，避免草坪增加嘅阻力，但係土質場地唔適合潮濕氣候，唔係嘅話草地會泥濘不堪。隨住飛機重量增加，升降要求亦跟住提高，混凝土跑道開始出現，乜嘢天氣同時間都啱用。

世界上最老嘅機場目前仍有爭議，但1909年成立、喺美國馬利蘭州嘅大學園區機場（College Park Airport）普遍被認為係世界上最老而又持續經營嘅機場，雖然佢只係一個小型機場。

另一個被稱為係世界上歷史最悠久嘅機場係美國亞利桑拿州嘅比斯比道格拉斯國際機場（英文：Bisbee Douglas International Airport），呢個機場停放住美國史上第一架飛機。1908年，道格拉斯航空俱樂部成立，滑翔機亦都隨之成立。嗰時嘅滑翔機係由兩匹馬拉逳，飛過道格拉斯青年會大樓後方。1909年，飛機開始裝有電動機同埋螺旋槳，亞利桑那州就成為首架動力飛行嘅飛機嘅地區。呢個機場係美國第一座國際機場嘅地位經由美國總統富蘭克林·德拉諾·羅斯福喺1943年嘅一封信證實，羅斯福喺信入面宣佈佢係「美國嘅第一座國際機場」。

1922年，第一個畀民航業使用嘅永久機場同埋客運大樓出現喺德國柯尼斯堡，呢個時代嘅機場開始用水泥鋪停機坪，允許夜間飛行同埋比較重嘅飛機降落。1920年代後期，出現第一個用照明設施嘅機場，1930年代進場下滑照明設備開始使用，因此飛機升降嘅方向同埋角度開始有固定嘅規定。國際民間航空組織標準化咗照明嘅顏色同埋閃光時間間隔。1940年代，坡度線進場系統開始使用，系統包括兩排燈光，形成一個漏斗狀圖案，標示飛機喺機場滑翔坡嘅位置，其他燈光就表示唔正確嘅進場高度同埋方向。

第二次世界大戰期間對機場數目嘅需求大增，盟軍利用有孔鋼板鋪設臨時跑道組成一個個戰地機場，主要畀戰鬥機或輕型聯絡機使用。太平洋戰爭期間，有唔少戰爭係同爭奪機場有關，最出名嘅有亨得森機場（而家嘅霍尼亞拉國際機場（英文：Honiara International Airport））。

二次大戰之後，機場嘅設計越嚟越複雜，客運大樓聚集埋一齊，而跑道聚集喺另一處，咁嘅安排可以方便機場設施擴展，但亦都意味住乘客上機前要行遠啲。之後，機場所鋪設嘅混凝土開始有導水溝槽，同飛機降落嘅角度垂直，有助排水，避免影響到飛機升降。

1960年代之後，機場嘅建設隨住噴氣式飛機嘅增加蓬勃發展，跑道延伸至3,000公尺長，利用滑模機興建連續性嘅強化混凝土跑道。1960年代初，現代化嘅機場客運大樓開始使用登機橋系統，乘客唔需要行出室外登機。但係噴射引擎帶來嚴重嘅噪音問題，令唔少機場要搬離市中心。

|  |  |
| --- | --- |
|  | 維基同享有多媒體嘅嘢：**Airports** |

|  |  |
| --- | --- |
| 權威控制 | 
* LCCN: sh85002960
* GND: 4154752-4
* BNF: cb11936051t（資料）
* NDL: 00566973
* NKC: ph122268

 |
《**逃出生天**》（英文：Out of Inferno）係一部2013年年底開播嘅電影。呢部電影係由古天樂、李心潔、劉青雲、金巧巧、張兆輝同陳思誠呢啲主角主演，由彭氏兄弟指導。呢部電影又係中國大陸同埋香港聯合一齊開拍嘅電影，更加係中國第一步「真3D」嘅災難片。呢部電影響2013年9月30號，中國大陸首播。而香港嗰邊就係喺2013年10月3號開播嘅。而呢部片入面整嘅緊張氣氛、同埋銒嘅火燭整咗出嚟同埋好濃嘅親情關係，搞到觀眾大啀勁抽。而呢部片播咗之後，連導演彭順、彭發兄弟同埋觀眾交流重點教觀眾點樣分銒嘅同埋流嘅3D嘢。  

呢部片響香港嗰邊播咗一個星期就搞咗票房冠軍出嚟。其中古天樂喺出席一次採訪入面，講咗一句「時刻把握消防知識，緊要時刻才能逃出生天。」呢句話，就被廣州市公安消防局嘅公益宣傳錄像收錄咗。

整片嘅細節
-----

### 成個過程

呢部電影響2012年8月嗰陣，就先後喺泰國曼谷開機，之後就響泰國同埋廣州拍過。而成個片從編劇到拍嗮為止，總共用咗3年咁耐，而導演彭順話喺拍攝過程入面用咗十僆廿部消防車嚟幫手整場面，同埋封鎖咗一條比較繁忙嘅道路畀佢哋影，醫療部門都派出咗白車同醫護人員到咗拍攝現場，挾埋武警同埋專業人士都有份嚟參與呢部片嘅拍攝工作。而劉青雲就話拍呢部片覺得可以「用聯合國班底」嚟形容，而過程中係用銒火嚟拍嘅，重招咗一位立體調較師嚟調較電影入面景深嘅距離同埋立體效果；而攝影指導潘耀明話拍《逃出生天》用銒嘅火呢啲嘢，所以響保護功夫要做得好夠，相對2D電影嚟講，《逃出生天》係用咗超過3倍嘅器材、設備同埋時間"。

### 喺廣州嘅拍攝工作

呢部片從2012年12月25號開始響廣州度攞嚟拍喇，呢部戲份主要係一班主演行出火燭現場之後嘅場景（啫係片嘅結尾），同時呢個都係成部片最大場景嘅拍攝地方（珠江新城），除咗演員之外，重有銒嘅消防員嚟參演咗。而火燭嘅內景就響泰國嘅攝影棚入面嚟拍嘅。雖然話喺拍攝嘅其中一日就咁啱得咁橋遇到天氣好差，最低溫度凈係有11℃重有啲雨落咁嘅情况，但係《逃出生天》嘅拍攝現場入面，有三位主演響廣州嘅街頭演戲嘅舉動搞到好多過街啲人嚟睇（不過秩序比較好）。加上好多嘅攝影器材、道具、扮救護人員同埋消防隊嘅百幾個群眾演員、10幾曱火燭車、白車同埋好多人都塞嗮成條街咁滯。其中有火燭車撐起53米高嘅雲梯上到天咁滯，重有火燭車重向地面噴水霧嚟模擬救火嘅現場。而警鐘一響，嗰啲消防佬就從四個角落頭入嗮嚟，但係喺現場就無發現有煙火出現過，而整片個人就話喇：「其實火燭嘅特效係喺後期製作嗰陣，用電腦整出嚟嘅。」。

演員
--

* 古天樂 - 阿強，消防系統公司嘅老細，以前係消防員
* 劉青雲 - 大軍，消防隊長
* 李心潔 - 思樂，大軍嘅老婆
* 陳思誠 - 李健樂，婦產科醫生
* 唐詩詠 - 冰冰，阿強嘅未結婚老婆
* 馬德鐘 - 大軍上司
* 張兆輝 - 阿信
* 李馨巧 - 琳琳，阿信同埋美美嘅女
* 金巧巧 - 美美，阿信嘅老婆
* 許绍雄 - 孫老板
* 馬浴柯 - 阿浩
* 臧金生 - 寶強老豆
* 小　肥 - 寶強，大廈保安仔
* 徐佳琦 - Mandy
* 張　馳

註
-

1. ↑  〈"香港票房综述：《逃出生天》近千万〉. 新浪娛樂. 2013-10-11.
2. ↑  〈"香港票房:"地心引力"蝉联 "特殊身份"首周第三〉. Mtime时光网. 2013年10月25號. 原著喺2013年11月4號歸檔. 喺2014年3月20號搵到.
3. ↑  〈广州举行消防细节趣味行活动〉 (简体字). 广州市公安局. 2013年10月2號. 原著喺2020年3月28號歸檔. 喺2014年3月20號搵到.`{{cite web}}`: CS1 maint: unrecognized language (link)
4. 1 2  〈災難片《逃出生天3D》開機 劉青雲古天樂領銜〉. mtime. 2013-08-28. 原著喺2014-01-06歸檔.
5. ↑  《電影【逃出生天】製作特輯-主題篇》. 寰宇電影. 2013-07-10.
6. ↑  〈"逃出生天"定檔國慶 古天樂劉青雲打造火災大片〉. mtime. 2013-08-01. 原著喺2013-10-03歸檔.
7. ↑  《電影『逃出生天』製作特輯-3D特技篇》. 寰宇電影. 2013-09-26.

連出去
---

* 《逃出生天》喺香港雅虎嘅電影頁（繁體中文 - 香港）
《**逃出武漢**》係一首2020年2月1號由高登音樂台推出、關於武漢肺炎大爆發嘅歌，改編自黃明志、王力宏嘅《漂向北方》，係高登音樂台少有以普通話唱嘅改詞歌曲。

另外，高登音樂台亦乘機喺推出呢首歌嘅時候，呼籲香港對中國大陸封關。

歌曲內容
----

首歌內容主要反映喺武漢肺炎期間，居民因為武漢封城而相繼逃亡嘅恐慌。另外，歌詞亦提到武漢華南海鮮批發市場入面有唔同嘅動物而當地人乜都食，同埋中國中央政府最初講到好安全無問題，瞌埋眼唔重視情況，仲話啲人喺度散播流言，但其後終於搞到大爆發，好多人冇命。

反應
--

網絡名人司徒夾帶喺社交媒體形容呢首歌好聽到想用Hifi聽，想down落player聽。另外，原創人黃明志亦喺社交媒體嗰度分享咗呢首歌嘅改版，話希望可以多啲人聽到呢首歌。

參考
--

1. ↑  《高登音樂台 HKGolden Music - [高登音樂台] 漏奶/牙牙牙 - 逃出武漢 (原:飄向北方) | Facebook》 (英文), 喺2021-10-20搵到
2. ↑  〈漏奶ft.牙牙牙 - 逃出武漢 (原:漂向北方) 結他譜 Chord譜 吉他譜| 曲 : 編曲 : 法印 (原:黃明志) 詞 : 重鹽海水 (原:黃明志) | Guitarians.com〉. *www.guitarians.com* (臺灣中文). 喺2021-10-20搵到.
3. ↑  《司徒夾帶 - [高登音樂台] 漏奶/牙牙牙 - 逃出武漢 (原:飄向北方) | Facebook》 (英文), 喺2021-10-20搵到
4. ↑  〈Namewee 黃明志〉. *www.facebook.com* (英文). 喺2021-10-20搵到.
波斯細密畫
**波斯細密畫**（**Persian miniature**；波斯文：**نگارگری ایرانی**，**negârgari Irâni**）係波斯藝術最出名嘅嘢之一，亦係波斯畫藝嘅主要組成部份。細密畫係指一幅幅畫喺細張嘅紙上面嘅畫，好多時會配合書法一齊出現，成日俾人攞嚟做書裏面嘅插圖。無論係書籍插圖定係打算保存尼類作品相冊中嘅單獨藝術作品。尼些技術大致可與西方同拜占庭傳統手稿中嘅細密畫相媲美，尼可能對波斯傳統嘅起源產生咗影響。儘管波斯嘅壁畫傳統同樣悠久，但細密畫嘅存活率同保存狀況更好，而且細密畫係西方最著名嘅波斯繪畫形式。

微型畫係 13 世紀成為一種重要嘅波斯文化，傳統嘅最高峰係 15 同 16 世紀。此後，係西方嘅一些影響下，尼一傳統得以延續，並有好多現代代表。

伊朗國家博物館收藏咗波斯細密畫，伊朗後伊斯蘭時代嘅各種陶器、紡織品、文本、藝術品、星盤同土坯書法。

### 伊朗視覺藝術

波斯細密畫嘅簡史
--------

波斯細密畫藝術嘅起源好難追溯，因為它主要係蒙古同帖木兒時期（13 至 16 世紀）達到頂峰。 伊朗嘅蒙古統治者灌輸咗中國畫嘅崇拜，並帶來咗大量嘅中國工匠。 紙本身於公元 753 年從中國傳到波斯。 因此，中國嘅影響係非常強大嘅。

縮影最重要嘅功能係插圖。 它為文學情節賦予咗視覺形象，使其更有趣，更易於理解。 微型發展成為藝術同詩意語言嘅結合，並獲得咗對詩歌嘅深刻而真誠嘅契合。

係過去嘅十個世紀裡，有許多偉大嘅文學作品激發咗當時偉大嘅藝術家嘅靈感。 10 世紀末，費爾多西創作咗他嘅不朽史詩《列王記》，大約有 5 萬副對聯，通過事實同傳說講述咗尼個國家從創世到建國嘅歷史。 7 世紀阿拉伯人嘅征服。 12世紀，詩人涅扎米創作咗浪漫主義嘅《康薩》（五篇詩），廣受歡迎，被印度詩人用波斯語寫作數次模仿。

13世紀見證咗著名嘅《布斯坦》同《戈勒斯坦》嘅作者薩阿迪創作嘅偉大作品。《戈勒斯坦》係一套寓教於樂、寓教於樂嘅軼事同諺語，以優雅嘅押韻散文寫成，不時以合適嘅詩句寫成。《布斯坦》係一首說教詩，語氣抒情，成分軼事。 它被認為係波斯文學嘅傑作之一。

係 14 世紀，有 阿米爾.可蘇.德拉菲、吉爾克瑪尼、吉菲 和 卡瑪爾可扎迪 嘅啟蒙和浪漫作品。 15 世紀係多面詩人賈米嘅時代，他寫了《七首名七王座或大熊座》嘅史詩。 佢嘅詩歌涵蓋咗先前文學嘅所有不同類別。

大量鼓舞人心嘅 文學作品催生了許多重要嘅微型畫派，每個畫派都有自己獨特嘅風格，創造了多種多樣嘅繪畫作品。 正係通過尼點流派，細密畫係伊朗和中亞都取得咗輝煌嘅發展。 最有影響力嘅三所學校分別位於設拉子、大不里士和赫拉特。

13、14世紀，法爾斯首府設拉子見證了文化生活嘅新發展。 尼係薩阿迪、卡朱克曼尼和哈菲茲嘅時代。 詩歌盛行，微型畫都盛行。呢一個時期插畫家最重要嘅作品之一係"沙那馬哈"，係設拉子，有大量畫家致力於此。 係 14 世紀嘅史拉子縮影中，結構嘅對稱性占主導地位，並且大部分構圖像帶狀裝飾，簡單而單調。

儘管如此，設拉子學派還係在整個伊朗產生了巨大影響，到 15 世紀末，它生產了最高質量嘅縮影。尼扎米 嘅"卡密史"（1491 年）插圖係史拉子藝術巔峰時期嘅一個例子。 無論係構圖還係細節分佈，以及輪廓嘅輪廓，一切都係完整而清晰嘅。 線條堅定而自信。

13 世紀末  "大不里士"藝術學院成立。 大不里士學派嘅早期藝術發展與史拉子嘅藝術發展不同，因為佢嘚嘅插圖傾向於將遠東特徵與亞美諾-拜占庭繪畫風格相結合。 後一種影響可以通過位於亞美尼亞地區邊境的大不里士的地理狀況來解釋。
15世紀初，史拉子同大不里士藝術流派嘅唔同藝術風格之間出現咗更密切嘅聯繫。 今次與帖木兒征服巴格達（1393 年、1401 年）同大不里士（1402 年）之後開始嘅畫家大遷徙有關。 佢嘚中嘅許多人被帶到征服者嘅首都撒馬爾罕，以及佢嘅孫子、史拉子嘅統治者伊斯干達蘇丹嘅宮廷。 係新嘅工作室中，佢嘚適應咗現有嘅想法同品味，但同時佢嘚引入咗好多係遷移之前很久就遵循嘅傳統。

  

16世紀，係伊朗同中亞嘅廣大領土果位子，賈米嘅嘅詩歌非常流行，並以新嘅題材豐富咗繪畫藝術。 尼係伊朗各個藝術學院取得巨大發展嘅開始。 係個時期嘅大不里士細密畫中，出現咗一種係有限空間內創造特定場景或景觀嘅完整幻覺嘅宏偉能力； 例如，宮殿建築嘅圖片，包括部分院子、內花園同宮殿內部。

從依家開始嘅建築同景觀都被盡可能完整地包括在內。 構圖中嘅人物不再拘束、靜止，畫得更加生動自然。

15 世紀上半葉，赫拉特成立了一所藝術學校。 大不里士同史拉子學校最優秀嘅藝術家搬到尼度。 係早期嘅赫拉特微型人物畫變得更加熟練，繪畫也獲得了更高嘅準確性。 隨著畫家技巧嘅提高，人物嘅擺放更加自信，構圖嘅韻律結構變得更加複雜。 赫拉特嘅藝術家在描繪人物方面表現出色，使周圍環境僅是伴奏。

  

赫拉特畫派最著名同最有影響力嘅畫家之一係卡瑪爾偶本扎，佢嘅創作藝術深受詩人賈米同納瓦伊作品嘅影響。 係佢嘅作品當中，出現咗一種獨特嘅關注，不僅描繪了人物，總描繪咗佢嘚日常生活中嘅事物。本扎嘅畫為它嘅真正綻放帶來了縮影。 佢與當時其他傑出嘅微型畫家分享了赫拉特繪畫嘅名聲：佢嘅老師同宮廷工作室嘅負責,米拉克 年卡式、卡辛阿里，卡哇加莫哈穆特那卡什同沙木哈穆特那卡薩同沙。
隨著時間嘅推移，細密畫嘅主題變得更加有限。 17世紀主要有愛情場景、肖像畫，有啲甚至抄襲咗歐洲嘅圖畫。 18世紀出現咗新嘅花鳥流派。

睇
-

* 伊朗建築

攷
-

1. ↑  "Iran: Visual Arts: A brief history of Persian Miniature". *www.iranchamber.com*. 喺2021-11-22搵到.
益卦
**益卦**，或者就咁叫**益**，係六十四卦之中嘅第卌二卦。佢上卦係巽卦，代表風，即係☴ ；下卦係震卦，代表雷，即係☳ 。所以，益卦就畫成䷩。為咗方便記住卦象，佢有個名叫**風雷益**。

卦辭
--

利有攸往，利涉大川。

彖曰：益，損上益下，民說無疆，自上下下，其道大光。利有攸往，中正有慶。 利涉大川，木道乃行。 益動而巽，日進無疆。 天施地生，其益無方。 凡益之道，與時偕行。

象曰：風雷，益；君子以見善則遷，有過則改。

爻辭
--

初九：利用為大作，元吉，無咎。

六二：或益之，十朋之龜弗克違，永貞吉。 王用享於帝，吉。

六三：益之用凶事，無咎。 有孚中行，告公用圭。

六四：中行，告公從。 利用為依遷國。

九五：有孚惠心，勿問元吉。 有孚惠我德。

上九：莫益之，或擊之，立心勿恆，凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
西方寺
**西方寺**（英文：**Western Monastery**）係一間座落喺香港新界荃灣老圍三疊潭嘅佛教道場，由佛教團體香港菩提學會會長永惺法師喺1972年起，背面靠住大帽山，前面對住三疊潭，全寺面積14萬平方呎，時至今日，西方寺已成為區裏面有名嘅寺院。

西方寺而家嘅主持係釋寬運。

建築
--

西方寺山門嘅對聯係由永惺長老撰句、馮康候寫嘅：「南海泛慈舟梵貝聲聲皈淨土，西方傳內典源流脈脈接靈山」，寺裏面嘅正中位置，有一棟兩層高嘅中國宮殿式建築「大雄寶殿」，下層係「五觀堂」，即係齋堂。前面係「天王殿」，裏面供奉彌勒菩薩同四大天王，兩邊係「鐘、鼓樓」，另外有一座九層高嘅「萬佛寶塔」，塔基嘅設計仿照台灣日月潭嘅慈恩塔，而塔身就參考廣州六榕寺嘅花塔而起，塔裏面嘅七寶鑲嵌壁畫名叫《觀無量壽經圖》，全長70米，由68幅小畫組成，塔裏面最高層藏有兩粒顏色各有深淺嘅佛陀舍利。重有「藏經樓」、「彌勒殿」同「地藏殿」等。

相
-

* 入口門樓入口門樓
* 大雄寶殿同五觀堂大雄寶殿同五觀堂
* 天王殿天王殿
* 前庭前庭
* 萬佛寶塔萬佛寶塔
* 藏經樓藏經樓
* 鼓樓鼓樓
* 鐘樓鐘樓
* 地藏殿地藏殿
* 臥佛臥佛
* 後門後門

出面網頁
----

* 西方寺
* 香港菩提學會
《**中華人民共和國澳門特別行政區基本法**》（葡萄牙文：**Lei Básica da Região Administrativa Especial de Macau da República Popular da China**，英文：Basic Law of the Macao Special Administrative Region of the People's Republic of China）係中華人民共和國澳門特別行政區嘅憲制文件，代替澳門主權移交前嘅《澳門組織章程》。有時叫佢做澳門嘅「小憲法」。

《澳門基本法》由中華人民共和國全國人民代表大會制訂，喺1993年3月31號通過，喺1999年12月20日實施。基本法嘅解釋權屬於全國人民代表大會常務委員會，修改權屬於全國人民代表大會。

內容簡述
----

《澳門基本法》總共有9章145條，3個附件。其中附件三「在澳門特別行政區實施的全國性法律」包含11部中國大陸法律。

基本法規定澳門特別行政區政府嘅角色、產生辦法、官方語言、權利、義務、特別行政區同中央政府嘅關係、政治體制、基本法解釋及修改辦法等。基本法指出澳門主權移交前原有嘅法律、法令、行政法規以及法規經必要修改後予以保留。

睇埋
--

* 《維護國家安全法》
* 《香港基本法》

註
-

1. ↑  將「澳門特別行政區基本法」叫做「小憲法」比較常見，例如澳門新華澳報一篇文章話「……一部俗稱為『小憲法』的憲制性文件──『澳門基本法』……」，人民網地方聯報網話「……成功落实《澳门基本法》……这部关乎澳门未来发展和进步的『小宪法』……」。

出面網頁
----

* 基本法全文（繁體中文）
* 澳門基本法推廣協會
**國際表意文字核心**（**International Ideographs Core**，簡稱**IICore**或者**易擴**）係目前漢字編碼嘅最細標準。佢總共收錄咗東亞地區大約一萬個常用字，包括東亞地區各個國家同埋地區嘅第一常用字平面。呢一萬字嘅組合如下：

* 中國大陸（6944字）
* 臺灣（6608字）
* 香港（5139字）
* 澳門（4960字）
* 日本（4593字）
* 南韓（4759字）
* 北韓（4653字）
* 其他被收入Unicode嘅字（7772字）

呢一萬個字所包含嘅，唔單單限於中日韓統一表意文字基本字面嘅漢字。當中有42個字位於擴展區A、62個字位於擴展區B。

歷史
--

國際表意文字核心係中日韓統一表意文字嘅基本子集，由Unicode嘅表意文字小組接納。首先係喺2003年11月17日至11月20日桂林召開嘅IRG第21會議入面提出，再喺2004年5月四川省成都市舉行嘅第22次會議通過。

易擴推出嘅目的，主要係畀啲硬件上唔能夠容納成個中日韓統一表意文字嘅方案。現時中日韓統一表意文字嘅基本字集部份，就已經有二萬幾字。不過，各個地區嘅常用字，哪怕係字數最多嘅臺灣，都淨係得一萬三千幾字。所以，要包含一個字數咁龐大嘅字集，會對硬件設計造成壓力。而家中、港兩地嘅繁簡通電話，都係用大陸嘅國家標準代碼標準字集，咁會令到繁體字使用者有時唔可以喺手機輸入一啲常用字（例如：「咩」、「睇」等），易擴嘅出現，正好可以解決呢個問題。

擴展區漢字
-----

由於有啲流動裝置，因爲採用編碼或者字型格式問題，往往淨係支援基本區漢字，或者淨係支援到擴展區A，擴展區B開始嘅「四字節區域」就唔支持。結果，位於「四字節區域」嘅漢字往往成爲急用字。例如「𨋢」字對香港人嚟講極爲常用，但係佢喺擴展區B，唔少裝置仍然未支援，令到好多人都仲係難以使用呢個字。

### 喺擴展區A嘅核心漢字

共42字，包括：

* 㓤 㕷 㖡 㖭 㖿 㗎 㗳 㗾 㥠 㧟 㧸 㧾 㨘 㩒 㩧 㬹 㭎 㷧 㷫 㹴 㻐 䁥 䁪 䂻 䃟 䄷 䓪 䘆 䜣 䟴 䢵 䢼 䣅 䣓 䧑 䨒 䪸 䱽 䲁 䲅 䲳 䴈

### 喺擴展區B嘅核心漢字

共62字，包括：

* 𠜎 𠜱 𠝹 𠱓 𠱸 𠲖 𠳏 𠳕 𠴕 𠵼 𠵿 𠸎 𠸏 𠹷 𠺝 𠺢 𠻗 𠻹 𠻺 𠼭 𠼮 𠽌 𠾴 𠾼 𠿪 𡁜 𡁯 𡁵 𡁶 𡁻 𡃁 𡃉 𡇙 𢃇 𢞵 𢫕 𢭃 𢯊 𢱑 𢱕 𢳂 𢴈 𢵌 𢵧 𢺳 𣲷 𤓓 𤶸 𤷪 𥄫 𦉘 𦟌 𦧲 𦧺 𧨾 𨅝 𨈇 𨋢 𨳊 𨳍 𨳒 𩶘

出面網頁
----

* IICore工作小組列表
* IICORE漢字一覽
* IICORE入面香港同臺灣提交嘅正體字
* Unicode 5.0: IICore字碼列表連索引
* 中華人民共和國教育部：語言文字工作：「信息技術 通用多八位編碼字符集」研製工作
* IICore子集說明
**蘇穎智**，香港親中派宗教界人士。曾經係中國基督教播道會恩福堂主任牧師、恩福聖經學院院長。

家庭
--

佢阿哥係蘇穎睿牧師，中國基督教播道會窩打老道山福音堂前主任牧師。

政治立場同經歷
-------

佢係香港親中派人士。2007年，佢曾經支持同屬親中派嘅梁美芬參選香港區議會選舉。

香港反送中運動期間，佢喺2019年6月曾經因應過百萬人上街遊行要求撤回《逃犯條例》修訂，要求政府唔好漠視民意格硬送去二讀。但喺同年7月14號到元朗堂講道嗰陣，又話《逃犯條例》修訂係政黨誤導激發社會衝突，又話警隊成為政府同市民之間磨心，導致士氣低落，但對警暴就隻字不提。 

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

參考來源
----

1. 1 2  〈作為記錄——當年支持梁美芬這狗屁邏輯法學白痴的基督教內人士〉.`{{cite web}}`: CS1 maint: url-status (link)
2. ↑  lumiere-app.com. 〈【為香港禱告】反送中條例二讀爭議 香港最大教會牧師盼特首議員勿漠視百萬市民訴求〉. *ct.org.tw* (英文). 喺2023-01-31搵到.
3. ↑  林景輝 (2019-06-10). 〈【逃犯條例】陳茂波、梁美芬教會主任蘇穎智 勸喻林鄭叫停修例〉. 《香港01》 (香港中文). 喺2023-01-31搵到.
4. ↑  門徒媒體 (2019-08-13). 〈[獨家錄音]蘇穎智撐警隊鎮暴：恩福堂歡迎警察〉. 《門徒媒體》 (臺灣中文). 喺2023-01-31搵到.
5. ↑  門徒媒體 (2020-04-10). 〈「基督教制裁名單報告」致蔡英文總統 冀懲罰賣港教賊〉. 《門徒媒體》 (臺灣中文). 喺2023-01-29搵到.
**環倍數**（Ideal）係環論入面嘅一個概念。一個環裏便佢係特指個環阿標羣嘅子羣，即裏便包有一啲元素同埋繼承有個環加法嘅，而且啲元素所有倍數都仲要喺個羣裏便，啲倍數係攞原有環啲元素乘埋上啲揀出嘅元素得到。呢個乘可以由右手便乘埋（右乘），亦都可以由左手便乘埋（左乘）；兩便都得嘅話就得睇成係雙邊嘅。個概念又叫「理想」，出自英文個名，佢又出自「理想數」個概念。

定義
--

設{\displaystyle {\textbf {I}}}係{\displaystyle {\textbf {R}}}嘅一個加法子環，咁對應任何{\displaystyle {\textbf {R}}}入面嘅{\displaystyle a,b\in {\textbf {R}}}，{\displaystyle a{\textbf {I}}\subset {\textbf {I}}}同{\displaystyle {\textbf {I}}b\subset {\textbf {I}}}成立嘅話{\displaystyle {\textbf {I}}}就係{\displaystyle {\textbf {R}}}嘅環倍數。

如果唔用上面嘅定義，{\displaystyle {\textbf {I}}}就係定一個{\displaystyle x\in {\textbf {R}}}，{\displaystyle {\textbf {I}}:=\{ax:a\in {\textbf {R}}\}}，而{\displaystyle {\textbf {I}}\subset {\textbf {R}}}。

或者：

* {\displaystyle ({\textbf {I}},+)}係一個加法子環{\displaystyle ({\textbf {R}},+)}
* {\displaystyle \forall a\in {\textbf {R}},\forall x\in {\textbf {I}},a\times x,x\times a\in {\textbf {I}}}

簡單嚟講就係所有{\displaystyle x}係{\displaystyle {\textbf {R}}}入面嘅倍數。同埋{\displaystyle {\textbf {I}}}係{\displaystyle {\textbf {R}}}嘅子環。

性質
--

### 性質一

{\displaystyle {\textbf {I}}}係一個子環。

### 性質二

對應任何一個環同位轉換{\displaystyle \phi :{\textbf {R}}\to {\textbf {R'}}}，{\displaystyle \phi }嘅核心（{\displaystyle \ker \phi }）係一個環倍數。

### 性質三

設{\displaystyle {\textbf {I}}\subset {\textbf {R}}}係一個加法子群。咁群乘法{\displaystyle (a+{\textbf {I}})(b+{\textbf {I}})=(ab)+{\textbf {I}}}係完美定義{\displaystyle \iff }{\displaystyle {\textbf {I}}}係一個環倍數。

### 性質四

設{\displaystyle {\textbf {I}}\subset {\textbf {R}}}係一個環倍數。咁{\displaystyle {\textbf {I}}}嘅左群倍數會變成一個環，叫做{\displaystyle {\textbf {R}}}除{\displaystyle {\textbf {I}}}嘅同餘環，會寫做{\displaystyle {\textbf {R}}/{\textbf {I}}}，佢嘅運算係{\displaystyle (a+{\textbf {I}})(b+{\textbf {I}})=(a+b)+{\textbf {I}}}同埋{\displaystyle (a+{\textbf {I}})(b+{\textbf {I}})=(ab)+{\textbf {I}}}。

### 性質五

設{\displaystyle {\textbf {I}}\subset {\textbf {R}}}係一個環倍數。咁轉換{\displaystyle \pi :{\textbf {R}}\to {\textbf {R}}/{\textbf {I}}}係定義為{\displaystyle \pi (a)=a+{\textbf {I}}}係一個滿射，同時{\displaystyle \ker \pi ={\textbf {I}}}，咁呢個就係叫做傳統轉換。

睇埋
--

* 單點環倍數
* 最大環倍數
* 環質數
* 質數分解域
* 歐幾理德環

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |
寶雲匯（左面嘅前面）
**寶雲匯**（英文：**The Cliveden**）喺香港新界荃灣北面嘅荃錦公路山上，係荃灣區一個大型私人住宅項目，由嘉里建設同信和置業合作發展，喺2003年起好入伙，近朗逸峯，係荃灣區裏面半山低密度歐洲式豪宅發展項目，總共有9座住宅樓（無第4座）。

屋苑資料
----

單位建築面積由973呎至1,488呎不等，全部3房連主人套房設計（另有工人房及環保露台）。重可以自設可達2,490呎或2,970呎嘅相連單位，同埋頂層連天台複式單位。所有單位樓高達10呎6吋（包括石屎地台）。大部份單位可以睇到大帽山景同維多利亞港景色。每座一梯二或三伙及雙升降機設計，私隱度高。總數210個住宅單位。屋苑有室內停車場，車位總數達360個（包括45個訪客車位）。5萬呎平台花園、住客會所、峇里特色園林、30米長游泳池、室外按摩池、桑拿浴室、健身室、乒乓球室、桌球室、戶外及室內兒童遊樂場、電腦/閱讀室、藝術走廊、多用途宴會廳、燒烤場、小型籃球場、小型高爾夫球練習場。

接駁交通
----

* 由寶雲匯去港鐵荃灣站大概要 4 分鐘。
* 屋苑裏面有居民巴士站，居民巴士去港鐵荃灣站大概要 8 - 13 分鐘。
* 九巴同埋小巴站都喺屋苑外面嘅荃錦公路。

### 港鐵

#### 荃灣綫

* 荃灣站

### 巴士

#### 居民巴士

* NR335：來回荃灣鐵路站同埋寶雲匯

#### 九巴

* 51：來回荃灣（如心廣場）同埋錦上路站

### 專線小巴

* 80：來回荃灣（川龍街）同埋川龍

睇埋
--

* 朗逸峯

參考
--

1. ↑  寶雲匯
2. ↑  "NR335" (PDF). 原著 (PDF)喺2015年4月7號歸檔. 喺2009年6月21號搵到.
**寶雲中學**（Balwyn High School）係澳洲一間公立男女校中學（7-12年級），坐落喺維多利亞州墨爾本市郊嘅寶雲北區（Balwyn North），1954年成立。截至2013年2月，學校有1948名學生，令佢成為維多利亞州第四大嘅公立中學。

學校擁有四個社——邱吉爾（Churchill）、史特拉霍摩（Strathmore）、溫莎（Windsor）同埋愛丁堡（Edinburgh）。舉辦大型活動嗰陣，學校一般會用呢四個社嚟分組。

歷史
--

因為學生人數喺二戰之後得到好快嘅增長，學校喺1954年成立咗。學校嘅禮堂喺學生老豆老母嘅幫助下起好咗，以前任校長阿齊保 M.羅渣士（Archibald M. Rogers）嘅名嚟改名。喺1994年，間學校同附近嘅加雷霍安中學（Greythorn High School）合併之後學校建築進行咗翻新、重修。1996年之後，學校開始咗國際學生計劃，積極接收國際學生。學校喺高年級發展咗強大嘅科學教育，令到好多呢間學校嘅畢業生入咗高等學院同埋喺政府，私營部門返工。

學業成就
----

喺2006年學校嘅ENTER ( 依家嘅ATAR前身)中位數喺85.70分，有40.06%嘅學生達到或超過咗90分，更加有5.07%學生達到或超過咗99。 喺2004年，55個學生攞咗超過97分嘅成績，學生嘅ENTER中位數喺86.95分。

喺2018年，學校喺維多利亞州嘅ATAR中位數排名入面榮登第5名。

課外活動
----

寶雲中學有好多課外活動，包括音樂、運動、辯論、啦啦隊同埋社區服務等等。學校喺音樂方面有好多唔同嘅組合，包括初級、中級、中高級同高級嘅弦樂團、合唱團、完整嘅交響樂團、小型室內交響樂團同埋好多其它嘅個人小組。另外，仲有學校嘅啦啦隊——Skyraiders，喺2007年參加澳洲國家啦啦隊錦標賽喺Pom同埋Stunt項目上贏咗兩個金牌，同時獲得綜合第二名嘅成績。

寶雲中學仲有一系列由學生領導嘅社團，包括社會實踐社、學生評議會、國際象棋同埋動畫社等等。其中，參加國際象棋社嘅學生，仲代表學校打入州際國際象棋比賽。

喺運動方面，學校有好多唔同嘅隊代表學校參加學際比賽，更加有啲達到精英水平。

國際學生計劃
------

寶雲中學實施國際學生計劃（International Students Program）。喺2007年，有107個國際學生喺寶雲中學就讀，每年學費每人11,800澳幣，而當地學生每年剩喺需要自願繳納900澳幣左右。 寶雲中學喺2007年通過國際學生計劃收入超過120萬澳幣。 維多利亞教育部長邦雲·派（Bronwyn Pike）否認呢一個喺「學校賺錢計劃」，而澳洲教育聯盟（Australian Education Union）主席瑪麗·布魯特（Mary Bluett）話，「當然，呢個制度已經成為學校財政嘅一支強心劑」。

其他
--

學校最近仲引入咗針對網絡欺凌嘅學校安全措施。 喺2009年，維多利亞州嘅2009-2010年度預算撥款畀學校開展第三階段嘅校園建設計劃。計劃包括起一個藝術設施同埋重建兩個教學大樓。維多利亞州政府以實現「學校現代化」為目的，一共為增添寶雲中學嘅校內設施撥款112萬澳幣。

攷
=

1. ↑  "International Students – Balwyn High School" (澳洲英文). 原著喺2019-03-23歸檔. 喺2019-08-27搵到.
2. ↑  ""A class of their own", Herald Sun 1 September 2013 p. 18. Retrieved 1 September 2013". `{{cite news}}`: Cite has empty unknown parameter: `|dead-url=` (help)
3. ↑  Balwyn High School, "Annual Report to the School Community", 2006
4. ↑  Better Education, "[1]",2016
5. ↑  "2007 Australian Gymsport Spectacular". *web.archive.org*. 2008-04-16. 歸檔時間2008-04-16. 喺2019-08-27搵到.`{{cite web}}`: CS1 maint: bot: original URL status unknown (link)
6. ↑  ""International Students". Balwyn High School. Retrieved 29 January 2012". `{{cite news}}`: Cite has empty unknown parameter: `|dead-url=` (help)
7. ↑  "Metlikovec, Jane (3 December 2007). "Foreign students benefit system – Minister Bronwyn Pike". Herald Sun. Retrieved 27 April 2009". `{{cite news}}`: Cite has empty unknown parameter: `|dead-url=` (help)
8. ↑  *Balwyn High School, Anti Cyber-Bullying Policy*.
9. ↑  "Harman, Deborah, Principal's Perspective – Stage 3 Funding Success, 14 May 2009". `{{cite journal}}`: Cite journal requires `|journal=` (help)
File:Silver statue of Momofuku Ando 20120315.jpg安藤百福
**安藤百福**（あんどう ももふく；1910年3月5號—2007年1月5號），係台灣裔日本人，原本叫做**吳百福**（Gô Pek-hok），喺後生時改良麪，結果就整咗樣即食麪出嚟，又創辦日清食品株式會社。2007年1月5號朝早因為急性心肌梗塞，喺日本時間（UTC+9）挨晚6點40分，喺日本大阪府池田市一間醫院不治逝世。

生平
--

安藤百福喺1910年臺灣日據時期嘉義附近嘅朴子腳（即係而家朴子市）出世。細細個就無父無母，喺臺南市跟做批發布料嘅阿爺阿嫲大。1932年，22歳嘅安藤百福用老豆嘅遺產做本，開咗間『東洋莫大小纖維株式會社』，一邊係立命館大學附屬商專經濟科讀書，一邊做成衣生意。因為嗰陣做唔係咁多工司做針織品，所以安藤嘅生意就越搞越大。1933年佢喺大阪搞咗個『日東商會』，經營針織品貿易、光學機器同精密機械製造。

第二次世界大戰嘅空襲炸咗安藤間公司同工廠。佢轉為搞百貨公司同食品生意。1948年開中交總社（即係依家**日清食品**），喺大阪府南部海岸上排列鐵板，用倒海水製造鹽嘅獨特方法做製鹽生意。同時佢又正式歸化，成為一個日本國民（嚴格講，如果要延續日據時期嘅日本國民身分，就無得繼承中華民國身分）。

嗰陣厚生省（即係依家厚生勞動省）得到美國嘅援助物資—小麥粉嚟整麪包，又舉行整麪包、食麪包獎勵運動。安藤覺得同樣都係用小麥整，點解唔獎勵日本嘅傳統麪食？所以佢唔多鐘意呢個食麪包獎杯，走去厚生省同嗰度啲人質詢。厚生省啲人話，日本嘅供應體制重有問題，叫安藤試吓自己推廣。不過佢因為唔夠錢，最終都搞唔成。

安藤向信用合作社求助借到錢。點知1957年，呢間信用合作社執咗笠，承擔無限股份公司理事長嘅安藤被迫賣晒自己啲生意嚟還債，剩返喺大阪府池田市間屋企。

於是佢喺自己屋企後園起咗間房仔研究即食麪，1958年8月25號，雞味泡麪產品成功批發製作。即食面立刻成為了受歡迎商品。同年12月，日清食品株式會社變更會社商號，會社順利擴大事業。1963年，日清食品喺東京證券交易所同大阪證券交易所上市。

由於**即食麪**大受歡迎，所以好多人跟風。於是安藤就申請晒商標同專利，以保持公司信用。日清食品喺1961年正式登記商標，1962年得到即食麪製造專利。但佢公司屬下 113 間子公司收到了警告，話佢壟斷。1964年安藤中止壟斷，開咗個日本麪工業協會，轉讓同公開咗做法專利權。

安藤開始考慮去美國發展，但1966年喺美國，佢發覺日本同美國嘅餐具好唔同。於是安藤就諗到用紙杯嚟整泡麪。1971年9月18號世界上第一杯杯麪「日清杯裝方便麪」推出，打開咗日本以外嘅市場。

1999年，紀念安藤業績嘅拉麪博物館喺池田市設立。6 年半之後嘅2006年7月28號，紀念館入場者突破 100 萬人。

2005年6月（95歲），佢以「日清食品已經培育出年輕嘅經營團隊，可以放心託付經營。我希望響自己仲有活力嘅時候交棒」嘅理由，響6月29號卸任取締役，改任創業者會長。

2007年1月5號日本時間挨晚 6 點 40 分，安藤因急性心肌梗塞，喺大阪府池田市去世，享年 96 歲。安藤表示自己嘅健康秘訣係每個禮拜打一次高爾夫球同每日都食雞味泡麪。

佢本身亦都係日本即食食品工業協會會長、安藤體育．飲食文化振興財團理事長、漢方醫藥研究振興財團會長、世界拉麪協會會長、1996年成為立命館大學名譽博士。

生平榮譽
----

* 藍綬褒章（1977年）
* 勳二等瑞宝章（1982年）
* 紺綬褒章（1983年）
* 科学技術廳長官賞「功勞者賞」（1992年）
* 勳二等旭日重光章（2002年）

著作
--

* 「食欲礼賛」（2006年、PHP研究所）
* 「100歳を元気に生きる　安藤百福の賢食紀行」（2005年、中央公論新社）
* 「魔法拉面发明物语 我的履历书」（2002年、日本経済新聞社）
* 「進化する麺食文化ラーメンのルーツを探る」（1998年、日清ネットコム、共著：奥村彪生、安藤百福）
* 「食は時代とともに 安藤百福フィールドノート」（1999年、旭屋出版）
* 「苦境からの脱出激変の時代を生きる」（1992年、日清ネットコム）
* 「日本めん百景」（1991年、日清ネットコム）
* 「時代に学ぶ美健賢食」（1990年、日清ネットコム）
* 「美健賢食新和風薬膳のすすめ」（1989年、日清ネットコム）
* 「麺ロードを行く」（1988年、講談社）
* 「安藤百福語録」（1987年、日清食品）
* 「日本の味探訪食足世平（しょくたりてよはたいらか） 続」（1987年、講談社）
* 「食足世平日本の味探訪」（1985年、講談社）
* 「奇想天外の発想」（1983年、講談社）

相關
--

參考
--

1. ↑  《讀賣新聞》報道
《**新唯識論**》係熊十力嘅代表作，亦都係現代新儒家嘅重要著作。佢嘅出版代表住熊十力思想體系嘅形成。講求「唯是反求實證」同埋「自知自識」  。

成書
--

熊十力係跟從支那內學院嘅歐陽竟無學習唯識（即係法相宗），然後喺1922年任教北大 。喺北大期間熊十力慢慢改變自己嘅佛教派系，由唯識宗改變成法性宗，後來認為儒學可以令唯識進步，而且改變人民思想，於是就喺1932年出版咗呢本書 。

新唯識論以法性宗為主，佢亦都包含咗華嚴宗、禪宗而且將儒學同埋易學融合，將唯識宗作為批判嘅對象 。

呢本書嘅思想亦都同熊十力後來嘅著作《論六經》、《原儒》、《體用論》、《明心篇》、《乾坤衍》嘅思想有住密切嘅關係。

睇埋
--

* 熊十力
* 新儒家

參考文獻
----

1. ↑  熊十力 (2010). 《新唯識論》 (中文). 北京: 商務印書館. p. 247-253. ISBN 978-7-100-07454-4.
2. ↑  〈熊十力先生的為人與治學〉. *xcnnews*. 原著喺2017-09-04歸檔. 喺2017-09-04搵到.
3. ↑  韋漢傑 (2005–05). 〈熊十力的新唯識論〉. 《香港人文哲學會》. 原著喺2020-01-14歸檔. 喺2017-09-04搵到.`{{cite web}}`: CS1 maint: date format (link)
4. ↑  景海峰 (1991-06-10). 《熊十力》. 臺北: 東大圖書. p. 74. ISBN 978-9-571-91300-1.
高士德總部
**澳門演藝學院**（葡萄牙文：**Conservatório de Macau**；英文：**Macao Conservatory**）係依家澳門唯一一間培訓表演藝術機構，學院喺1989年成立，隸屬於澳門文化局。設有舞蹈學校、音樂學校同戲劇學校，總院喺澳門半島高士德大馬路14-16號。

學系
--

依家澳門演藝學院只有三個學系，佢哋係音樂、舞蹈同戲劇。

音樂學校
戲劇學校
### 音樂學校

音樂學校係依家澳門規模最大、學科最齊全、最專業同學生最多嘅音樂教育機構。有中樂同西樂學科，設有必修同副修科目。學校向學生提供系統性同規範性嘅音樂基礎教育。專業教師70幾位，學生700幾名。

### 舞蹈學校

舞蹈學校喺新口岸宋玉生廣場獲多利中心三樓，係澳門唯一一間獲政府批准，提供職業藝術教育嘅正規藝術學校。全校就讀學生有900多位，分為唔同科目、唔同程度有60多個班。

舞蹈學校同上海市舞蹈學校聯合舉辦「舞蹈技術課程」專才教育課程，為學生提供全面系統專業舞蹈訓練同埋具有同等學歷嘅初中、高中文化課程。

### 戲劇學校

戲劇學校係澳門依家唯一一間設有基礎舞台表演藝術培訓嘅專門學校，以系統性同規範性嘅長期訓練方式，提供各類型戲劇課程。戲劇學校致力發掘同培養澳門嘅戲劇演藝人才，又向市民進行普及藝術教育。

設備
--

學院轄下嘅三間學校都有相關標準嘅課室、多功能室、表演廳、禮堂、圖書室、音像資料室等設備。

宗旨
--

以「敬藝、尚美、博雅、精進」做院訓，以「專業與普及並重，藝術與生活共融」為宗旨。

實行專業同藝術教育雙軌並行。透過開辦系統性、規範性同持續性嘅舞蹈、音樂同戲劇藝術教育課程，提升澳門市民嘅人文質素；通過設置舞蹈、音樂中學教育課程，為澳門培養知識型、創造型嘅演藝專才。

睇埋
--

* 香港演藝學院

出面網頁
----

|  |  |
| --- | --- |
|  | 維基同享有多媒體嘅嘢：**Macau Conservatory** |

* 澳門演藝學院官方網站
* 澳門演藝學院Facebook
* 澳門特別行政區政府網站
座標: 22°07′43″N 113°32′44″E﻿ / ﻿22.12851°N 113.54553°E﻿ / 22.12851; 113.54553

澳門大學
**澳門大學**（粵拼：ou3 mun2 daai6 hok6，葡萄牙文：**Universidade de Macau**；英文：**University of Macau**；簡稱**澳大**、**UM/UMAC**）係澳門唯一一間綜合性公立大學，世界351至400位，亞州大學排第42位，全球最佳年輕大學排名60。葡語地區大學排第二。

澳門大學前身係1981年成立嘅**私立東亞大學**，係澳門第一間研究型大學，又係唯一一間全面引入住宿式書院系統嘅大學。澳門大學喺2014年搬去橫琴新校區之後，明確以轉型做研究型大學為目標，仲推行以「四為一體」教育模式為主嘅「博雅教育」。根據國際論文資料庫ISI Web of Science（WOS），澳門大學嘅高端科研論文發表數量由2008年嘅127篇增至2017年嘅1,342篇，2017年澳大論文比人引用差唔多17,246次。喺晶片研究方面入選國際固態電路會議論文數量最多前10名嘅大學。澳門大學獲得中華人民共和國科學技術部批准設立「模擬與混合信號超大規模集成電路國家重點實驗室」、「智慧城市物聯網國家重點實驗室」同埋「中藥質量研究國家重點實驗室」三個國家重點實驗室。

澳門大學有人文學院、工商管理學院、教育學院、健康科學學院、法學院、社會科學學院、科技學院、中華醫藥研究院、微電子研究院、應用物理及材料工程研究所，協同創新研究所，同埋榮譽學院 ，開辦學士、碩士、博士等差唔多130個學位課程，用英文上堂。

澳門大學有10間書院，分別係曹光彪書院、鄭裕彤書院、張崑崙書院、蔡繼有書院、霍英東珍禧書院、呂志和書院、馬萬祺羅柏心書院、滿珍紀念書院、紹邦書院，同埋何鴻燊東亞書院。

澳門大學喺2019年泰晤士高等教育世界大學排名351-400，國際化排名第五，喺2019年亞太地區大學排名60，全球最佳年輕大學排名60。Quacquarelli Symonds（QS）世界大學排名也節節上升，喺2020年上升至387位。「工程與科技」與「計算機科學」排前200、喺「生命科學」排251-300、「款待及休閒管理學」 排46、「語言學」 排151-200、「法學」 排251-300位。五大學科領域：臨床醫學學科、工程學、藥理學與毒理學、計算機科學同社會科學總論進入基本科學指標資料庫（ESI）前1%。

澳門大學近年嘅排名同學術地位都有大幅提升，喺2016年成為第一間獲澳門特區政府頒發教育功績勳章嘅澳門高等院校。

攷
-

睇埋
--

* 澳門大學一覽

出面網頁
----

|  |  |
| --- | --- |
|  | 維基同享有多媒體嘅嘢：**University of Macau** |

* 澳門大學
**澳門廣播電視股份有限公司**（粵拼：Ou3 Mun4 gwong2 bo3 din6 si6 gu2 fan6 jau5 haan6 gung1 si1；簡稱**澳廣視**，葡萄牙文：**Teledifusão de Macau**，縮寫**TDM**）係澳門嘅廣播電視公司，下面設立咗包括「澳視澳門」、「澳門資訊」、「澳門體育」、「澳門綜藝」、「澳視葡文」、「澳門-Macau」、「澳門電台」及 Radio Macau等嘅頻道。

歷史
--

1983年，澳葡政府成立澳門間家電視公司，同時接管原有澳門電台同佢所屬中文、葡文兩個頻道，公司名定為「澳門廣播電視公司」，採取「公有公營」經營模式。

電視频道於1984年5月13號開播，初期只係喺18:00-23:00播出，混合播出中文同葡文節目。電視台發射塔喺東望洋山頂，路氹保安部隊塔樓以及路環同澳門一住宅樓頂為中轉站。接收範圍覆蓋澳門同各個離島，同佢周邊地區如珠海、香港后海灣及大嶼山較近澳門嘅少部分地區。

地址
--

喺俾利喇街嘅澳廣視外觀
澳廣視冇一個特定嘅總部或者位址，而係將唔同部門分散喺唔同嘅地方，下面就列出左唔同部門嘅地點：

* 澳門俾利喇街157號A（行政、電視新聞同埋節目製播部門）
* 澳門羅理基博士大馬路223-225號南光大廈7樓（電台新聞同埋節目製播部門）
* 澳門畢仕達大馬路綜藝館第2館（電視演播室）
* 澳門南灣大馬路429九號南灣商業中心24樓A-F座（財政同埋行政部門）
* 澳門羅理基博士大馬路223-225號,南光大廈8樓（傳訊事務部）
* 澳門俾利喇街141-143號寶豐工業大廈7樓（電視節目製作部門）

睇埋
--

* 無綫電視

參考
--

1. ↑  〈澳廣視新中文網站發佈〉. 原著喺2016-03-05歸檔. 喺2012-08-19搵到.

出面網頁
----

* 澳門廣播電視股份有限公司嘅官方網站（白話文）（葡萄牙文）
* 《電視與聲音廣播批給合同》，澳門印務局
* 澳門廣播電視股份有限公司 私營機構公告 - 澳門印務局
* 澳廣視去年蝕五千九萬，2007年3月30日 - 澳門日報
唔好同**行政會議**搞亂。
澳門特別行政區**行政會**（葡萄牙話：**Conselho Executivo**）係幫澳門特別行政區行政長官決策嘅機構，而家係第三屆。

行政會由7至11位成員組成，由行政長官喺政府主要官員、立法會議員同埋社會人士中委任（澳門基本法第56條同第57條）。行政會委員嘅任期係5年，但係唔可以超過委任佢嘅行政長官嘅任期。

行政會會議由行政長官召集同埋主持，每個月最少舉行一次。會議一定要有過半數行政會委員出席，行政長官亦都可以請有關人士列席會議（第2/1999號行政法規第4條、第9條、第12條同第14條）。

除咗人事任免、紀律制裁同埋緊急情況下採取嘅措施之外，行政長官喺做重要決策、向立法會提交法案、制定行政法規同埋解散立法會之前，要徵詢行政會嘅意見。行政長官如果唔採納行政會多數委員嘅意見，就要將具體理由記錄在案（澳門基本法第58條）。

史
-

行政會前身係澳葡時期嘅**諮詢會**；《澳門組織章程》第二章第四節規定，澳門總督喺做重要決策之前要聽諮詢會意見。

成員
--

### 行政長官

* 崔世安

### 委員

* 陳麗敏，行政法務司司長
* 梁慶庭
* 廖澤雲
* 馬有禮
* 歐安利，立法會議員
* 鄭志強，立法會議員
* 梁維特
* 陳明金，立法會議員
* 何雪卿
* 黃如楷

第二屆行政會委員
--------

陳麗敏、唐志堅、梁慶庭、廖澤雲、馬有禮、賀一誠 （至2009年10月20號）、歐安利、鄭志強、林香生、梁維特

第一屆行政會委員
--------

陳麗敏、譚伯源、張國華、崔世安、歐文龍、吳榮恪、唐志堅、梁慶庭、廖澤雲、馬有禮

攷
-

1. ↑  〈特首接受賀一誠請辭行政委員〉. 《即時新聞》. 澳廣視. 2009年10月21日 12:03(UTC+8). `{{cite news}}`: Check date values in: `|date=` (help)

睇埋
--

* 香港特別行政區行政會議
1991年11月6號 

| **蘇聯共產黨** |
| --- |
| 

 |
| **成立** | 1917年4月24號 |
|
|
| **官方色彩** | {{{官方色彩}}} |
| **總部** | {{{總部}}} |
| **意識形態** | 共產主義馬克思列寧主義 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |
| **網** | {{{網}}} |

史太林，1924年開始係蘇共唯一阿頭，做到佢1953年拉柴為止。
布里茲尼夫，1960年代至1980年代初嘅蘇共總書記，獨裁者
戈巴卓夫，末代蘇共總書記
蘇共黨員證（1989年）
**蘇聯共產黨**（俄文：Коммунисти́ческая па́ртия Сове́тского Сою́за，拉丁轉寫：Kommunistícheskaya pártiya Sovétskogo Soyúza，俄文縮寫：**КПСС**，英文縮寫：**CPSU**，簡稱**蘇共**）係蘇聯嘅政黨，創立蘇聯並一路實行一黨獨裁。1912年，布爾什維克（俄國社會民主工黨其中一個派系）創立蘇共。列寧帶住呢班革命派喺1917年十月革命之後奪得政權。1991年8月29號，喺一次失敗嘅政變之後無耐，蘇共解散。1991年11月6號，喺俄羅斯領土內，蘇共完全廢除。蘇共控制嘅蘇聯武裝力量，曾經係全世界最龐大嘅軍隊。

睇埋
--

* 俄羅斯共產黨

### 參考

1. ↑  Hanson 2006, pp. 292–296. harv error: no target: CITEREFHanson2006 (help)